UBR. Sub 16/Sub 18. Porrota bi taldeentzat jardunaldi honetan > universitario bilbao rugby\nuniversitario bilbao rugby > BERRIAK > Euskal Liga > UBR. Sub 16/Sub 18. Porrota bi taldeentzat jardunaldi honetan\nEz zen aldeko larunbata izan gure taldeentzat, biek galdu baitzuten partidetan.\nEmaitzari begira jardunaldia ez zen aldekoa izan, baina, hala ere, 16 urtez azpikoen partida txapela kentzeko modukoa izan zen, taldeak egindako lan bikainari esker.\nUBRk multzoko liderra den Gaztedi RTren kontra jokatu zuen. Joaneko partidan 65-5 emaitza biribilarekin irabazi zuen Gaztedik, baina oraingoan berdintasun gehiago izan zen, norgehiagokaren zati askotan UBRk aurkariaren jokoa zaildu zuen, eta dena irekita zegoela iritsi ziren azken txanpara.\nGaztedik lehen zatian izan zuen nagusitasun fisikoari esker, markagailua aldeko zuela amaitu ahal izan zuen lehen aldia.\nBilbotarrek beren balioa erakutsi zuten aurreko minutuetan ere, eta bigarren aldi bikaina egin zuten, hala fase estatikoetan, nola esku-jokoan, merezimenduzko jokaldi eta ekintzekin.\nPixkanaka-pixkanaka, UBR metroak irabazten joan zen, eta aldea murriztea lortu zuen.\nEtxekoen akats batzuei esker baizik ez zuen arnasa hartu Gaztedik, ikusten baitzuen etxeko taldea tartea murrizten ari zela eta aukerekin iristen ari zela azken zatira.\nAzken emaitza 29-34 izan zen, eta 16 urtez azpiko taldeko jokalariek txalo zaparrada handia jaso zuten. Izan ere, garaipena Gaztedik lortu bazuen ere (29-34), haiek izan ziren partidako irabazle moralak, egindako lan bikainari esker.\nBestalde, 18 urtez azpiko taldeak ere galdu zuen bere multzoko liderra den Hernani-AtSsren aurka, Irungo Plaiaundi zelaian jokatutako partidan.\nBilbotarrak zenbait bajarekin iritsi ziren lehiara, eta, hasieran agintea hartu arren, minutuak pasa ahala, Hernani partidaren jabe egin zen.\nBizkaitarrak saiatu ziren, baina etxekoek irabazi zuten lehia (55-5).


Getxo - Gizarte-kohesioa - Berdintasuna - Berdintasun Kanpainak\nUrtean zehar, Berdintasun Zerbitzuak sentsibilizazio kanpainak egiten ditu gai ezberdinen inguruan. “Data seinalatuak” aprobetxatuz, informazio, hausnarketa eta eztabaidarako jarduerak antolatzen dira Emakume Elkarte eta Berdintasun Kontseiluan parte hartzen duten beste taldeekin batera aukeratutako gaien inguruan.\nCada año la campaña se centra en un tema para así poder recorrer los diferentes ámbitos en los que persisten discriminaciones hacia las mujeres.\n2012 Kristalezko sabaia apurtzen PDF\n2011 Emakumeen lan eta ekonomia baldintza eskasak PDF\n2010 Komunikabideeen sexismoaren aurka\n2009 Hiri debekatua: Hirigintza, inseguritatea eta emakumeak\n2008 Gutxiago berdinagatik? = X =. Prekarietate ekonomikoa PDF\n2007 Politikaren ateak zabal ditzagun PDF\n2006 Kostuak bana ditzagun, zainketa bana dezagun PDF\nEkainaren 20an mundu osoan ospatzen da Gay, lesbiana, bisexual eta transexualen harrotasun eguna. Hasiera batean, Gay harrotasun eguna bezela ezagutu zen, baina pixkanaka, bestelako orientazio eta identitate sexualak hartu dira kontuan, hauek ere ikusgai izateko beharra eta berezko aldarrikapenak dituztelako.\n2009tik aurrera, udalerriko emakume elkarte baten proposamena jarraituz, Berdintasun Zerbitzuak urtero antolatzen ditu aldarrikapen egun hau ospatzeko jarduerak.\n2014 Gazteek homofobiaren inguruan dituzten perzepzioei buruzko hitzaldia Gehitu elkartearen eskutik.\n2013"Ser o no ser visible" antzezlana La trapera & Cristina Castillo konpaniaren eskutik.\n2012 Mahai-ingurua Xara Sacchi artista eta aktibista lesbiana, Alira Araneta, transexualen eskubideen aldeko aktibista, MDMA lesbiana taldea eta Gaztehgam taldearen eskutik. Euskadiko mugimendu lesbiko, gay eta transexualen egoera, beren aldarrikapenak eta taldeek dituzten erronkei buruz hitz egin ziguten.\n2011 Zine forum Jamie Babbiten “Itty bitty Titty Committee” filmaren proiekzioarekin. Ondoren, Aldarte elkarteak solasaldia dinamizatu zuen.\n2010 Mahai-ingurua “Gay, Lesbiana eta Transexualen egoera, eskubideak eta errebindikazioak” izenpean, Aldarte, Eerrespetuz eta Egham elkarteen parte hartzearekin.\n2009 Bi laburmetraien aurkezpena, Tania Arriaga Azkarateren “La Espinita” eta Yolanda Martinezen “De compras con mi madre”. Proiekzioa eta gero, zuzendariek publikoarekin solasaldi batean parte hartu zuten.\nEmakumeenganako indarkeriaren kontrako Nazioarteko eguneko kanpaina Berdinsarea Sarea osatzen duten gainerako udalekin batera antolatzen da. 2008. urtean, puntu lila sortu zen indarkeria sexistaren aurkako sinbolo bezala.\nUrtero, publiko jakin bati zuzendu izan zaio kanpaina, baina azkeneko urteotan, Beldur Barik ekimenaren bitartez, neska-mutil gazteenganako indarkeria prebenitzera bideratu dira sentsibilizazio jarduerak. Gida eta komiki bat argitaratu dira eta Beldur Barik izeneko lehiaketa eta jardunaldia abiarazi dira.\nBerdinsarea Sareko gainerako Udalekin batera, Emakumeenganako indarkeriaren kontrako Nazioarteko eguna dela eta, erakundeen adierazpena ere onartzen du urtero Getxoko Udalak.\nBaterako kanpainan parte hartzeaz gain, Getxoko Udalak, Berdintasun Kontseiluarekin batera, bere jarduerak ere egiten ditu.\nGizartiar emakumeen elkarteak, bere aldetik, azaroaren 25ean, urtero deitzen du indarkeria matxistaren aurkako elkarretaratzea, Areetan.\nKanpaina honen bidez, Getxoko Udalak Getxoko establezimenduak (saltokiak, dendak, tabernak, etab.) gonbidatzen ditu Indarkeria Matxistarik Gabeko Espazioen Sarera atxikitzera; horretarako, indarkeria matxistaren adierazpen zein modalitate ororen aurkako konpromiso esplizitua hartu beharko dute, baita indarkeria matxistarik gabeko espazioaren bereizgarria jarri ere.\nInformazio-gutuna (PDFa erantsi da) PDF\nAtxikitze-fitxa (PDFa erantsi da) PDF\nKanpainari atxikitako saltokien zerrenda PDF\nBete inprimakia atxikitzeko: HEMEN\nErantzukizuna: Bakoitzak berea, denok batera\nComparte, haz tu parte / Bakoitzak berea, denok batera lemapean, Berdintasunerako Zerbitzuak bi kanpaina gauzatu ditu honako helburu hauekin: Etxeko lanetan eta menpekotasun-egoeran dauden pertsonen zainketan zereginak banatzea eta erantzukizunkidetza sustatzea; eta generoarekin lotutako rolak zalantzan jartzea.\n2009an, 5.000 liburuxka banatu ziren ohiko lekuetan eta udaleko beste hainbat arlorekin elkarlanean bi ekintza gauzatu ziren: zainketa-lanak emakumeen irudi bidez irudikatzen dituzten bideko seinaleztapena aldatzea eta Villamonteko Kultur Etxean haurren pixoihalen aldalekua gizonezkoen komunean jartzea.\n2010ean, kanpainari jarraipena eman zitzaion 500 kartel zabalduz eta astebetez Getxoko metroko geltokietako txartelak saltzen dituzten makinetan irudia eta testuak sartuz.\nKarteleko irudiak aurreko urteko liburuxkako pertsonaiak erabiltzen ditu eta Comparte, haz tu parte / Bakoitzak berea, denok batera lema ere errepikatu egiten da.\nUrgull kalea (Bigarren soilarua)\nTelefonoa: 94 466 01 36\nPosta elektronikoa: berdintasuna@getxo.eus


Berrikuntzaren barometroa: inkesta egin zaien enpresen %57ak berrikuntzak sartu dituzte 2015ean — LABORAL Kutxa\nBerrikuntzaren barometroa: inkesta egin zaien enpresen %57ak berrikuntzak sartu dituzte 2015ean\n4 maiatza, 2016 | argitaratuta LABORAL Kutxa\nLABORAL Kutxatik berrikuntzaren barometroa abiarazi dugu, enpresa desberdinen iritziak jasotzen dituena. Neurri handi batean, Gipuzkoakoak, ondoren, Bizkaikoak, Arabakoak eta, neurri txikiago batean, beste probintzia batzuetakoak. Zer-nolako iritzia duten jakin nahi? Ondorio nagusiak honako hauek dira:\n– Inkesta egin zaien enpresen erdiak baino gehiagok, zehazki, %57ak, berrikuntzak sartu dituzte azken urtean.\nBerrikuntza lehentasun bihurtzen ari da lehiakorragoak izan nahi duten eta euren sektorean nabarmendu nahi duten enpresentzako. Berrikuntzak sartzeak ez du zertan ikuspegi teknologikoa eduki behar; berrikuntza litzateke enpresan aldaketa bat egitea edo produktu berri bat merkaturatzea. Alabaina, enpresek bide horretan topatzen duten arazo nagusia finantzaketa da. Zer-nolako zailtasun-maila aurkitu duten galdetu diegu eta jarraian adierazten dena erantzun digute:\n– Enpresen %32ak berrikuntza-proiektuak finantzatzeko zailtasunak izan dituztela ziurtatzen dute.\nZifra horiek adierazten digute enpresek euren eragiketa berriak gauzatzeko likidezia ezak, oro har, oztopo izaten jarraitzen duela. Alabaina, enpresek zein baliabide eduki dituzte euren jarduera berritzailea azken urtean finantzatzeko?\n– Parte hartu duten enpresa horien %82ak euren I+Geko proiektuak norbere funtsekin eta banku-maileguekin finantzatu dituzte.\nDatu horiek bat datoz Oscar Muguerza jaunak Innova Bilbao 2016ko “Eman euste-puntu bat eta mundua mugituko dut: berrikuntzaren finantzaketa” hitzaldian aurreratu zigunarekin, gogoratzen? Enpresa-Negozioen Garapeneko zuzendariak bereziki azpimarratzen zuen bankuek finantzatu finantzatzen dutela, beti ere, horretarako beharrezko konfiantza dagoenean; “eman eta jaso” delakoa alegia.\nHorretaz gain, emaitza horiek ohartarazten dute laguntza-plataforma berriak, esaterako, Business Angels (%2) edo Crowfunding (%1) oso gutxi erabiltzen direla edota batere ez eta bide tradizionalek, banka esaterako, jarraitzen dutela finantzaketa lortzeko metodo erabilienetako bat izaten.\nBerrikuntzak sartzea ez da batere erraza. Beti ahalegin bat eskatzen du eta zenbait unetan enpresarentzako arrisku bat ere izan daiteke. Hori dela eta, azken urtean zenbateko kopurua inbertitu duten ere galdetzen dugu:\n– Enpresen %82ak berrikuntzak sartzen inbertitu duten bataz besteko zenbatekoa 50.000€ baino gutxiagoko zenbatekoen eta 50.000€ eta 250.000 euroko zenbatekoen artean mugitzen dela ziurtatzen dute.\nDatu koherenteak inkesta egin zaien enpresak mugitzen diren alorrekin; batez ere, industria-sektorean (%45) eta zerbitzuen sektorean (%29) mugitzen dira.


Euskal kulturak Nafarroan dituen erronkak zehazteko jardunaldia eginen dute urtarrilean - Mendialdea - 2020-01-24 - Erran.eus\nEuskal kulturak Nafarroan dituen erronkak zehazteko jardunaldia eginen dute urtarrilean\nTtipi-Ttapa 2019-11-19 09:30\nHari Izpia Hartzen jardunaldia euskal kulturak Nafarroan dituen erronkei buruz gogoeta egiteko baliatu nahi dute\nNafarroako euskara teknikarien sareak, Elkar fundazioak eta Karrikiri elkarteak antolatu dute, Hari izpia hartzen izenburupean Iruñeko Kondestablearen Jauregian\nNafarroako euskara teknikarien sareak, Elkar fundazioak eta Karrikiri elkarteak kezka bat partekatzen dute: Nafarroako euskal hiztunen komunitatea handituz doan arren, ez da handitzen ari euskal kultura kontsumitzen dutenen kopurua. Sorkuntza aberatsa eta komunitatea trinkoak diren arren, transmisioa ahula da; eten egin da. Gogoeta horietatik abiatuta, Hari izpia hartzen izeneko jardunaldia antolatu dute urtarrilaren 24rako, eragileen artean gogoeta bateratu bat egiteko, diagnostiko bat osatzeko eta aitzinera begirako lan ildoak eta erronkak zehazteko.\nJon Jaka Elkar fundazioko lehendakariak azaldu du gogoeta hori jardunaldien aurkezpenean. Haren hitzetan, hezkuntza arautuan baliabideak falta dira, hizkuntzaren irakaskuntzarako material ugari dagoen arren, ez baita euskal kultura transbertsalki lantzeko moduko materialik. Bertzalde, teknologia berriek sozializatzeko bideetan eragin dituzten aldaketek «iraultza kultural» bat ekarri dute, eta horretara moldatzeko beharra ere badago. Azkenik, erakundeen eta kultur eragileen arteko lan bateratuaren beharra dago, euskal kultura ez baita agenda politikoan garrantzia duen gai bat.\nKezka horien aitzinean, erronkak zehazteko hitzaldi eta gogoeta zenbait eginen dituzte jardunaldietan. Egunari hasiera emateko, Josu Amezaga EHUko irakasleak 'Euskal kulturaren kontsumoa' izeneko hitzaldia emanen du, eta hura ulertzeko garrantzitsuak diren hainbat gako eskainiko ditu.\nHorren segidan etorriko den ekitaldia izanen da topaketaren hitzordu nagusia. Euskal kulturak Nafarroan dituen erronken inguruko gogoeta gidatu bat izanen da, Jon Abrilek zuzendua. Jon Abrilek azaldu duenez, ariketaren bitartez euskal kultur sormenak eta produkzioak euskararen normalizazioan eta, alderantziz, euskararen normalizaziotik euskal kulturaren sormenean eragiteko zer eta nola egin behar den hausnartuko dute.\nGogoeta horren ondotik, Miren Artetxe bertsolari eta EHUko irakasleak gazteen eta transmisioaren inguruko hitzaldia emanen du, Ipar Euskal Herriko bertso eskoletan egindako azterlanetatik abiatuta.\nJardunaldia amaitzeko, Euskal Herriko hiru esperientzia ezagutzeko solasaldia eginen dute Aitor Elexpuru Berako alkateak, Xabier Gantzarain Azpeitiko kultur mahaiko kideak eta Gartzen Garaio Aiaraldeko Ekintzen faktoriako kideak. Bakoitzak bere herriko kultur esperientzia azalduko du.\nJarduera guztiak Kondestablearen jauregian eginen dituzte eta, nornahirentzat irekiak izanen badira ere, parte hartu nahi dutenek izena eman beharko dute urtarrilaren 17ra arte, euskara@sakana-mank.eus helbidean.\nHari Izpia Hartzen jardunaldiaren egitaraua


2021ko iraila: Software librearen ona, txarra eta interesgarria Linuxetik\nLinux Post Instalazioa | 29/09/2021 05:30 | Eguneratu da 29/09/2021 15:50 | GNU / Linux, Berri\nIgandeko azkenaurreko egun honetan «2021eko iraila », ohi bezala hilabete bakoitzaren amaieran, hau ekarriko dizuegu konpendioa, gehienetako batzuk argitalpen aipagarriak garai hartakoa.\nOnenak eta garrantzitsuenak berrikusi (ikusi, irakurri eta partekatu) ditzaten informazioa, berriak, tutorialak, eskuliburuak, gidak eta oharrak, gure webgunetik. Eta beste iturri fidagarri batzuetatik, adibidez, webetik DistroWatch, The Free Software Foundation (FSF), The Open Source Initiative (OSI) eta Linux Fundazioa (LF).\nHonekin hileko konpilazioa, espero dugu ohi bezala, errazago eguneratuko direla Software librea, kode irekia eta GNU / Linux, eta inguruko beste arlo batzuk albiste teknologikoak.\n1 2021ko iraila Laburpena\n1.1.4 Top 10: 2021eko iraileko mezu gomendatuak\n1.2.1 2021eko iraila GNU / Linux Distros oharrak DistroWatch-en arabera\n1.2.2 Free Software Foundation-en azken berriak (FSF / FSFE)\n1.2.4 Linux Foundation erakundearen (FL) azken berriak\n-Ren laburpena Irailaren 2021\nTop 10: mezu gomendatuak Irailaren 2021\nCrypto jokoak: DeFi munduko jolas erabilgarriak, elkartu, jolastu eta irabazteko. (Ikusi)\nIkusezina Pro: Lineako pribatutasun eta segurtasunerako Android aplikazioa. (Ikusi)\nUbuntu LTS 20.04.3: Linux 5.11, Mesa 21.0, eguneratzeekin eta gehiagorekin iristen da. (Ikusi)\nLinux 5.14: Spectre eta Meltdown-en aurkako bertsio berriagoekin, laguntza handiagoarekin eta abarrekin dator. (Ikusi)\nCCOSS: Open Source Software Contributors Summit 2021. (Ikusi)\nPurismoa: PureOSekin esperientzia paregabea agintzen du zure Librem 5 mugikorrean. (Ikusi)\nChia Sarea: Iturburu irekiko deszentralizatutako Blockchain global bat. (Ikusi)\nGNU Anastasis: GNU Taler-en segurtasun kopia inplementazioa. (Ikusi)\nRevolt: Iturburu irekiko Discord alternatiba. (Ikusi)\nHipnotix: IPTV streaming aplikazioa zuzeneko telebistarako eta gehiagorako laguntzarekin. (Ikusi)\n2021eko iraila GNU / Linux Distros oharrak DistroWatch-en arabera\nFedora 35 Beta: 28. eguna\nQ4OS 4.6: 27. eguna\nUbuntu 21.10 Beta: 24. eguna\nMidnightBSD 2.1.0: 23. eguna\nUBports 16.04 OTA-19: 21. eguna\nEmmabuntus DE4 1.00: 20. eguna\nSparkyLinux 2021.09: 19. eguna\nUbuntu 18.04.6: 17. eguna\nKali Linux 2021.3: 14. eguna\nExTiX 21.9: 14. eguna\nWhonix 16: 11. eguna\nGhostBSD 21.09.06: 07. eguna\nIsatsak 4.22: 07. eguna\nFinnix 123: 06. eguna\nLakka 3.4: 06. eguna\nMX Linux 21 Beta 2: 05. eguna\nEasyOS 2.9: 04. eguna\nLinux hutsetik 11.0: 02. eguna\nFree Software Foundation-en azken berriak (FSF / FSFE)\n01-09-2021 - GNU paketeen 13 bertsio berri eskuragarri azken hilabetean: diffutils-3.8, gcc-11.2, glibc-2.34, gnunet-0.15.3, gnupg-2.3.2, grep-3.7, help2man-1.48.5, mailutils-3.13, mcron-1.2.1, mtools-4.0.35 , mygnuhealth-1.0.4, parallel-20210822 eta taler-0.8. (Ikusi)\nGarai bereko berri honi eta beste batzuei buruz gehiago jakiteko, egin klik esteka hauetan: FSF y FSFE.\n21-09-2021 - Eskerrik asko lehenengo POSI (Iturburu Irekiko Informazio Praktikoa) zoragarriagatik!: Une bat hartu nahi dugu gure komunitateari eskerrak emateko Iturburu Irekiko Informazio Praktikoa izeneko gure ekitaldiak arrakasta izugarria izan duelako. 300 parte-hartzaile baino gehiago, 30 hizlari, Heather Leson Gurutze Gorriaren eta Ilargi Gorriaren Nazioarteko Federazioko Heather Lesonen hitzaldi bikaina nabarmendu ziren, kode irekiak ahalegin humanitarioetan betetzen duen paperaren inguruan. Egun erdiko gure ekitaldia espazio baliotsua izan zen gure erkidegoko kide asko elkartu eta kode irekiko profesionalei nonahi eragiten dieten arazo sakon ugari eztabaidatzeko. (Ikusi)\nGarai bereko berri honi eta beste batzuei buruz gehiago jakiteko, egin klik hurrengoan link.\nLinux Foundation erakundearen (FL) azken berriak\n22-09-2021 - Linux Fundazioaren Open eta Edge Networks Summit-ek (ONE) bere programazioa zabaldu du: 5G sare seguru, ireki eta programagarriak ahalbidetuz Estatu Batuetako gobernuaren goi-mailako hitzaldi batekin eta mini-gailurrarekin. Gainera, LF Edge, LF Networking eta Cloud Native Computing Foundation (CNCF) ostalariekideekin batera, gaur Estatu Batuetako gobernuak emandako ONE Summit programazio osagarria iragarri du. Ordutegi berriak Dan Massey doktoreak, proiektuaren zuzendariak, DoD 5G-ra NextG Initiative-rekin jarduteko hitzaldi nagusia biltzen du, baita AEBetako GOV OPS mini-gailurra ere. (Ikusi)\nGarai bereko albiste honi eta beste batzuei buruz gehiago jakiteko, egin klik hurrengoan loturak: Bloga, Proiektuaren berriak y Prentsa oharrak.\nLaburbilduz, hau espero dugu "txikia eta erabilgarria berrien laburpena "nabarmenduekin blog barruan eta kanpoan «DesdeLinux» hilabetean «Septiembre» 2021. urtetik aurrera, oso erabilgarria izan osorako «Comunidad de Software Libre y Código Abierto» eta ekarpen handia du eskuragarri dauden aplikazioen ekosistema hobetzeko, hazteko eta hedatzeko «GNU/Linux».\nEta mezu hau gustatu bazaizu, ez utzi besteekin partekatzeari zure webgune, kanal, talde edo sare sozialetako edo mezularitza sistemetako komunitate gogokoenetan. Azkenean, bisitatu gure orri nagusia en «Linux-etik» berri gehiago aztertzeko eta gure kanal ofizialean sartzeko DesdeLinux-en telegrama.\nArtikuluaren bide osoa: Linuxetik » Berri » 2021ko iraila: Software librearen ona, txarra eta interesgarria\nBikain, pozik nago fedora albisteengatik eta 35ra eguneratzeko irrikan nago merkaturatze ofiziala egin bezain laster. BETA makina birtualean probatu nuen atzo eta harritu egin nintzen zein egonkor dagoen\nAgurrak, Paul. Eskerrik asko gu irakurtzeagatik eta beti bezala GNU / Linux munduari buruz izandako esperientzia kontatzeagatik.\nFirezone, aukera bikaina WireGuard-en oinarritutako VPNak sortzeko


Lujanbio oker dago: EITBn adierazpenetako hizkuntza-irizpideak zintzo betetzen dira - Sustatu.eus - Teknologia albisteak\nLujanbio oker dago: EITBn adierazpenetako hizkuntza-irizpideak zintzo betetzen dira\n2016-02-11 : 15:07\nDenboralea dela-eta, euskal hiztunak berriz ere gazteleraz jarduten jarri ditu ETBk kameren aurrean. Protesta egin du horregatik Maialen Lujanbiok, iaz EITBk ustez hartu zuen konpromisoa hautsi delakoan: "Handik gutxira azaldu zuen EiTBk euskaldunen hitzak euskaraz emitituko zituela erdal katean ere, gauza bera elebitan esanarazi gabe." Oker dago Lujanbio. EITBk ez du sekula halako konpromisorik hartu, eta izatez, iaz argitaratutako irizpideekin jarraitzen dute.\nHauxe da, iaz, EITBk jakinarazi zuen irizpidea, hain zuzen ere ekaitz baten osteko adierazpenek sortutako protesten ondoren:\n...funtsezko jarraibidea elkarrizketatuaren hizkuntza-hautua errespetatzea izango da. EiTBko kazetariek, adierazpenak eskatzeko orduan, garbi utziko dute EiTBk ez duela inposatzen euskaraz egitea, gaztelaniaz egitea edo bietara egitea.\nHorixe da izenburu ponposo honekin (Adierazpenen hizkuntza tratamendua arautu du EiTBk) esan zuena EITBk, eta horixe da egiten dutena kazetariek. Hain zuzen ere, lehenago egiten zutena eta ondoren egiten dutena. Behartu, ez da inor behartzen. Eskatu egiten dute euskaraz egiteko, eta berdin eskatzen dute ondoren gaztelaniaz egiteko, eta elkarrizketatuak bale esaten badu, listo, gaztelaniaz ere egingo du.\nJendea edukazio onekoa izaten da eta, eskatzen bazaio dakien hizkuntza batean zeozer esateko, esan egiten du. Eta kazetariek hizkuntza-hautua errespetatu egiten dute. Jakina.\nIrizpideak argiak dira. Eta gertatzen dena, beti gertatu dena, irizpide horien ondorioa da.\n2016-02-11 : 15:37\nHorixe gertatu zitzaidan aurreko Durangoko azokan elkarrizketatu nindutenean:\n- Euskaraz eta gero gazteleraz edo nola egingo duzu?\n+ Ez, nik euskaraz. Euskaraz bakarrik...\n- A bai... Noski, badakizu, guk badaezpada galdetu egin behar dugu...\nEta noski ez da batere gozoa ezetz esatea... Zenbatek egiten ote du espainolez ere "tragu txar" hori ez pasatzeagatik. Behartu, esaten dena ez dizute derrigortzen, baina tranpa da egiten dutena. Elkarrizketatuak benetan nahi badu, esango dio espainolez ere nahi duela ezta?\nGuazemizu Zirikatzera #2\n2016-02-11 : 17:17\nHorratx PELELEBITASUNAREN ondorio zuzenak. Aski da: https://www.facebook.com/guazemizu/photos/pb.871092696303508.-2207520000.1455207226./958887954190648/?type=3&theater\nIñaki Larrañaga #3\n2016-02-12 : 00:00\n"Adierazpenen Hizkuntza-Tratamendua" dokumentuan eta artikulu honetan agertzen ez diren bi pasarte esanguratsu.\n1. Egin beharreko galderaz: Nola nahi duzu, euskaraz, gaztelaniaz, edo bietara?\n2. Kale-inkestez: Euskara nagusi den herrien kasuan, (...) euskarazko testimonioei emango zaie lehentasuna. [Berdin haur, nerabe eta gazteekin]\nInformazio osatuago honekin, atera zeuok ondorioak.\n2016-02-12 : 09:28\nLuistxo Fernandez #5\n2016-02-12 : 09:47\nIñaki: dokumentuak hori badio, arrazoi duzu, eta oker nagoena ni naiz. Orain, irizpideen berri eman zuenean EITBk hau argitaratu zuten: http://www.eitb.eus/eu/eitb-taldea/osoa/3340610/adierazpenen-hizkuntza-tratamendua/ eta hor ez daude zuk esaten dituzun lerro horiek. Akaso dokumentua sekretua da ala ze demontre? Irizpide batzuen berri ematen da harro-harro baina ez dira irizpideak jakinarazten? (komunikazioaren ze adituri okurritzen zaio disparate hori?)\n2016-02-12 : 10:14\nEz dakit zehatz mehatz gogoratzen ez dudalako baina, baliteke kazetariak zuk diozun moduan formulatu izana galdera. Baina galdera egin beharrik ba al dago ba?\nKazetariak elkarrizketa aurretik solasalditxo txiki bat izan zuen nirekin, bazekien non zegoen (Durangoko azokan), zer hizkuntzatan zuzendu nintzaion eta EHko egoera soziolinguistikoa zein den. Hau da, EiTBk "misio" bat du eta egoera optimoa zen euskara hutsean aritzeko, baina hala ere espainolezko bertsioa egiteko galdegin zidan.\nZergatik eskatzen du espainolez ere egin nahi dudan? Kazetariak arauak bete behar ditu, baina EiTBk ez luke hori bultzatu behar. Nire ustez, espainolez egiteko aukera eman behar da baldin eta elkarrizketatzaileak hala eskatzen badu edota ezinezkoa bada euskaraz egitea.\nEuskara eta euskal kultura bultzatzeko modu bakarra iruditzen zait, inor ezertara behartu gabe gainera. Edo ez da horrela?\n2016-02-12 : 18:21\nLuistxo, Iñaki Larrañagak idatzi duena osatze aldera:\n0. EiTBko kazetariak edo galdetzaileak garbi utziko du EiTBk beti errespetatzen duela adierazpenak egitekoa den pertsonaren hizkuntza-hautua: «Nola nahi duzu, euskaraz, gaztelaniaz, edo bietara?».\nHasierako harremana egiten denean, EiTBren euskara-planean jaso bezala, kazetariak edo galdetzaileak lehen hitza euskaraz egitea lehenetsiko du, batik bat solaskidea Euskal Herriko erakunde batekoa denean.\n1. Haur, nerabe eta gazteen kasuan, euskarazko testimonioei emango zaie lehentasuna EiTBren hedabideetan. Berdin jokatuko da euskaraz jario erraza eta gaztelaniaz, ordea, komunikazio-ahalmen murritza dutenen kasuan.\n2. Euskara nagusi den herrien kasuan, herriko bizitza ukitzen duten gaietan, euskarazko testimonioei emango zaie lehentasuna EiTBren hedabideetan (ikus II. erreferentzia).


Paseo bat giro betean\nUnitate honen izenburua GPS sigla da. Global Positioning System edo Posizionatze Globaleko Sistema esan nahi du horrek, eta satelite bidezko nabigazio-sistema global bati (GNSS, Global Navigation Satellite System) egiten dio erreferentzia. Bada, horri esker, zehatz esan daiteke mundu osoan non dagoen objektu, pertsona, ibilgailu edo ontzi bat, zentimetrotako doitasunarekin.\njosuemei72. Travel (Jabari publikoa)\nGure ikastetxeak Europako ikastetxe batekin batera hartuko du parte proiektu batean. Geure buruak aurkeztu eta elkar ezagutu ondoren, haiek gure herria ezagutzea gustatuko litzaiguke: non dagoen, zein ingurune daukan eta zer bisitatu daitekeen bertan. Agian, gustuko badute, guregana etorri nahi izango dute!\nIbilbide interaktibo bat prestatuko dugu, erakargarria izan daitekeena gure herriari buruzko informazio eguneratua lortu nahi duen edonorentzat. Nola egingo dugu zeregin hori? Taldean lan eginez, jarraian adierazten den moduan.


kritiken hemeroteka » Gaizkia eta ongiaren lehia\nGaizkia eta ongiaren lehia Iker Zaldua / Noticias de Gipuzkoa, 2006-12-30\n“Arau hura behin hautsiz gero, toki hura putetxe arrunt bat bihurtuko zatekeen”, hala pentsa-tzen du Egutxik eta hala dirudi, baina araua betetzeko da.\nEtxe sekretua gisa izendatzen du narratzaileak sarri, eta badu sekretutik etxeak, baina ez leku ezkutu batean zegoelako edo barruan lo egiten zuten emakume misterio-tsuak aurki zitezkeelako, ezta emakumeen lo sakona zerk sortzen duen sekula jakiten ez delako, sekretu askoren jabe diren agureak zeharkatzen zutelako tentazioa gordetzen zuen atea baizik.\nEmakumeenganako erakarpenaz hitz egiten du Yasunari Kawabataren liburuak, etxe bakarti bateko gela belus gorriminezko errezelek argitu batean ohean lo dagoen emakume gazte bat topatuko du Egutxik, 67 urteko agureak, egoeraren patetismoa deskribatzen du protagonistak berak, pentsamendu lizunak eta duinak tartekatuz. Ohe batean sartuta, biak, bata lo, bestea esna eta emakumeari edozer egiteko eskubidearekin, araua hautsi ezean, sexu harremanik ez mantentzearen arau bakarrarekin.\nAraua urratzeko desira agertzen du eta atzetik, hori sentitzearen lotsa eta damua, gainerako agureek sentitu dutena sentitzearen lotsa. Eta bizitako maitasunen oroitzapenak, egiteke utzitakoaren damu. Ezer ez gertatzea da gerta litekeen onena, loti ederrak Fuji mendiarekin parekatzea da geratzen den bakarra. Atea noiz ez zeharkatzea desiratuko du noizbait agureak baina egoera behartu du etxe hura bisitatzean, lagun baten aholkua jarraitzean eta atea zeharkatzen duen aldiro, gertaera saihesteko borroka bizia hasten da bere barnean. Finean joko moral hutsa da liburua, gaizkiaren eta ongiaren lehia.


Getxo Elika sortu da,\nGetxo Elika sortu da, elikadura osasungarria sustatzeko ekimena\nPasa den otsailaren 1ean, Fadurako ostalaritza-zentroan, Getxo Elika ekimena aurkeztu zen, Getxoko Udaleko Ekonomia Sustapenak eta Getxo Kirolak-ek bultzaturikoa, Peñascal Kooperatibarekin elkarlanean, elikadura osasungarria sustatzeko asmoarekin. Getxo Elika ekoizleak, industria, merkataritza, ostalaritza eta herritarrak konektatzeko sortu da, elikaduraren bitartez osasuna eta ongizatea bultzatuko dituen ingurunea sustatzearren.\nKirol zinegotzia den Álvaro Gonzálezek ondorengoa gogoratu du: “aspaldi hasi ginen ohitura osasungarriak sustatzen, jarduera fisikoa egitea sustatuaz, baina beste urrats bat eman nahi dugu, bizimodu osasungarria izateko elikadura zaintzea funtsezkoa dela jakin baitakigu. Ildo horretan, baita ere, badakigu Euskadiko haurren herenak gehiegizko pisua edo obesitatea duela eta 3 gaztetatik 2k ez dituela egunero fruta eta barazkiak jaten. Hori dela-eta, Eusko Jaurlaritzako hainbat Sail ekonomiaren eta osasunaren aldetik bultzatzen ari diren ekimenen aurreko gure ekarpena da Getxo Elika”.\nGetxo Elikaren partaide izan edo informazio gehiago eskuratu nahi duten pertsonak edo taldeak harremanetan jar daitezke ekimena bultzatzen duten erakundeekin kaixo@getxoelika.eus emailez edo www.getxoelika.eus web orrialdearen bitartez.


Elefante zuriak: AHTa eta Alferreko eta Inposatutako Megaproiektuak - Ekologistak Martxan - Euskal Herria\nAbiadura handiko azpiegiturak eraiki dituzten enpresen arteko ustelkaria, gehi-ordainketak eta xahuketa salatu denean, Rumanian Alferreko eta Inposatutako Megaproiektuen Aurkako 4. Foroa ospatzen zen (ikusi iazko kronika). Hemen doakizu Berria egunkarian Arantxa Elizegik idatzitako artikuloa eta gaztelaniazko atalean beste bat ODGko(Observatorio de la Deuda en la Globalización) David Llistar-ek idatzitakoa.\nEgun hauetan Mugitu! er e mugitu da AHT-ren inguruko ustelkaria salatzeko: “San Maletin: dena diruarengatik, dena AHT-rengatik”\n“Elefante zuriak” (Arantxa Elizegi, Berria)\nAgintariek herritarren babesik gabe bultzatutako proiektu erraldoien aurkako foroa egin dute egunotan Errumanian.\nForoaren helburu nagusia, hauxe: egitasmo horien aurkako mundu mailako sare bat antolatzea.\nKondairen arabera, Thailandian erregea menpeko batekin haserretzen zenean, elefante zuri bat oparitzen zion. Animalia horiek sakratuak ziren, eta, beraz, herritarrak ezin zuen hura lanerako edota okelatarako erabili: bere irabaziak hura zaintzen erabili behar zituen, zigortuko ez bazuten. Ordutik hona, irabaziak baino kostu handiagoko proiektuei ematen zaie elefante zuri izena; alegia, alferrekoak izan arren mantendu beste erremediorik ez dauden horiei.\nEuropan badira elefante zuri ugari, batzuk besteak baino ezagunagoak. Hauek dira horietako batzuk: Erresuma Batuko abiadura handiko trenaren bigarren zatia; Errumaniako Rosia Montanako meategia; Notre-Dame-des-Landeseko aireportu proiektua, Bretainian; eta Lyon (Frantzia) eta Turin (Italia) elkartu asmo dituen tren lasterraren egitasmoa. Horietan guztietan sortu dira herri mugimendu eta plataformak agintarien jarrera aldatzea helburu dutenak. Talde horiek, baina, euren herriko proiektua geldiarazteko ekintzak antolatu ez ezik, Alferreko eta Inposatutako Megaproiektuen Aurkako Foroa ere antolatu dute.\nPartaideak Errumanian batzartuta daude joan den ostegunaz geroztik, Rosia Montanan. Haien helburua argia da: politika orokor bilakatzen hasiak diren egitasmo erraldoien aurkako sarea osatzea.\nAurreko urteetan —laugarrena da hau— mendebaldera begira jarri ziren, eta oraingo honetan ekialdeko mugimenduei eman diete protagonismoa. Izan ere, ekialdean ia mende erdia egin dute sobiet garaiko indarren menpe, eta Europa amets baten parekoa zen. Baina finantza krisiak han ere izan du eraginik, eta, horren ondorioz, ohartu dira paradisutzat zutena ilusio hutsa zela. Azkenean, multinazionalek bultzatzen dituzte orain, agintarien babespean, erregimen totalitarioen aginduz eraikitzen ziren azpiegitura erraldoi eta garestiak. Horietako bat da Rosia Montanako urre meategia; errealitate bilakatuko balitz, Europako handiena izango litzateke.\nKanadako Gabriel Resources konpainiak zabaldu nahi duen meategi horrek aurrera egiten badu, 1.500 hektareako baso eremua suntsituko da, eta 740 baserri eta 140 etxe lekuz aldatu beharko dira. Hori guztia errazteko, 2011ko abuztutik lege proposamen bat aurrera bultzatu nahian dabiltza, zeinak eskumena emango liekeen meatze enpresa pribatuei lur-jabeak indarrez desjabetzeko. Hainbat aldiz atzera bota ostean, iazko abuztuan Errumaniako lege egitasmo bat onartu zuen, Gobernuak Rosia Montanako desjabetzak erraztuko zituena. Irail horretan bertan\nhasi ziren horren aurkako protesta ekintzak. Horiei esker, abenduan Legebiltzarrak atzera bota zuen desjabetza legea herrialde osoan aplikatzea ahalbidetuko zuen proposamena. Meategia eraikitzeko lanak, ordea, ez dira gelditu.\nBadira hiru urte Erresuma Batuko Gobernuak abiadura handiko bigarren zatiaren proiektua aurkeztu zuela. Orotara 52.000 milioi euro inguruko aurrekontua iragarri zuten orduan trenbidea egiteko. Horri beste 9.000 milioi euro gehitu behar zaizkio trenak erosteko. Proiektu osoa 2033. urterako amaitua egotea espero du exekutiboak. Egitasmo erraldoiak ez du, ordea, sostengurik herritarren artean. Duela aste batzuk egindako inkestaren arabera, galdekatutakoen %27ren babesa du soilik. Baina Londresek aurrera egiteko asmoan jarraitzen du; izan ere, haren arabera, Ingalaterra iparraldea eta hiriburua lotzeko modu azkarrena izateaz gain, ekonomiarentzako «bultzada handia» litzateke tren lasterra. StopHS2 plataformak, ordea, besterik dio. Talde horretako kideen arabera, irabaziak Londresen geratuko lirateke, eta trenak iparraldera eramango lukeen gauza bakarra «natur hondamendia» litzateke.\nOso antzeko beste proiektu bat da Frantziako Lyon eta Italiako Turin lotu asmo dituen trenbidea. Egitasmoa D Korridorea izeneko proiektuaren barnean da, zeinak Lisboa eta Kiev elkartzea dituen helburu. Badira hogei urte proiektu horren aurkako mugimendua sortu zela, argudiatuz ingurumena arriskuan jartzen duela eta bide batez beste helburu batzuetarako hain beharrezkoak diren aurrekontuak xahutzen dituela, oinarrizkoa ez den proiektu erraldoi batera bideratuz. Hain zuzen ere NO TAV mugimendua izan zen inposatutako mega-proiektuen aurkako lehen foroa antolatu zuen plataforma.\nAtenasko Gobernuak Kanadako multinazional bati eman dio Kassandrako meategiak ustiatzeko\nbaimena, herritarren nahiaren aurka.\nAtenasek 11 milioi euroren truke saldu zizkion meategiak Kanadako enpresa bati\nMeategien eremuaren barruan, galtzeko arriskuan dauden espezie batzuk bizi dira\nVI. mendean hasi ziren ustiatzen Kassandrako meategiak (Grezia). Geroztik enpresa desberdinek ustiatu izan dute, harik eta 2002an Gobernuak haiek ixtea erabaki zuen arte, argudiaturik osasunerako arriskua meategiak eman zitzakeen etekinak baino handiagoa zela. Urtebete geroago, ordea, iritzia aldatu eta Parlamentuak Kanadako multinazional bati saldu zizkion meategiak, 11 milioi euroren truke eta lehiaketa publikorik gabe. Atenasekin hitzartutako akordioaren arabera, konpainiak ez du transferentziaren gaineko inolako zergarik ordaindu behar, ez eta ingurumenean eragindako kalteei lotutakorik ere. Europako Batzordeak ohartarazi du kontratua legez kanpokoa dela; izan ere, gobernuak legea urratzen du multinazionalaren mesedetan. Egun auzia epaiaren zain dago, baina Atenasek dagoeneko iragarri du ez duela atzera egingo.\nBitartean, SOS Halkidiki plataformak protesta ekintzak antolatzen jarraitzen du, baina agintariak gero eta muturrekoagoak diren neurriak hartzen ari dira haiek isilarazteko. Aste honetan bertan zabaldutako prentsa oharrean, plataformak salatu du Polizia baimenik gabe bildutako DNA probak erabiltzen ari dela ekintzaileak identifikatu eta estu hartzeko. «Urre meategiaren aurkako borrokak gizarte mugimendu itxura hartu du dagoeneko, eta aurka egiten dio multinazionalen mesedetan desjabetzak bultzatzeko politikari. Hori dela eta, gobernua ahaleginak eta bi egiten ari da gizarte osoa terroristatzat aurkezteko, horretarako komunikabideak, segurtasun indarrak eta Justizia bera erabiliaz», gaitzetsi du plataformak.\nHerri mugimenduak salaketa bat baino gehiago jarri ditu dagoeneko epaitegietan, bai Greziako Gobernuaren aurka eta bai Eldorado Gold multinazionalaren kontra. Baina epaien zain dauden bitartean, protestetan jarraitzen dute. Horiek, ordea, azken aldietan indarra erabiliz eten dituzte segurtasun indarrek. Istilu larrienak iazko martxoan izan ziren: hirurehun bat poliziak aurre egin zieten manifestariei Halkidiki eskualdeko Ierissos herrian; negar gasa jaurti zuten laurehun bat ikasle bilduta zeuden eskolaren inguruan, eta, ondorioz, 17 urteko gazte bat eta 11 hilabeteko haur bat eraman behar izan zituzten erietxera. Bederatzi ordu inguru iraun zuen operazioak, eta hainbat etxe ere miatu zituzten.\nUr iturriak arriskuan Kakkavos menditik datorren ura erabiltzen dute Halkidiki eskualdeko herritarrek. Gaur egun Kassandrako meategira bideratzen dira 350 metro kubo hektareako —40.000 lagunentzako adina ur, alegia—. Baina Kanadako multinazionalak proiektua garatzea lortzen badu, 480 metro kubo baino gehiago bideratu beharko dira, soilik Skouries meategira.\nHorretaz gain, Olympiada meategia egin ahal izateko itsasoaren maila baino 600 metro beherago zulatu behar dutenez, arriskua dago itsasoko ur gazia akuiferoetan sartzeko. Ura ez ezik inguruko baso eta nekazaritza eremuak ere suntsituko lituzke egitasmo erraldoi horrek. Agintariek iragarritakoaren arabera, meategien eremua 264 kilometro koadro ingurukoa izango da, zeinetatik %90 inguru basoak diren. Lur horietako asko, gainera, babestutako eremuetan daude, eta bertan aurki daitezke desagertzeko arriskuan dauden hainbat espezie.\nMeategiak zulatzeko suntsitzen den eremuaz gain, kontuan hartu behar da airearen kutsadura ere. Mea ustiatu ahal izateko erabiltzen diren prozedurek sulfuroa, artsenikoa, kadmioa eta beste hainbat gai kimiko isurtzen dituzte airera, eta horiek guztiek kalte larriak egiten dizkiete bai ingurumenari eta bai gizakiei eurei.\nHori guztia, ordea, ez da ezer urtean milioika euroko irabaziak espero dituen Eldorado Gold enpresarentzat —Halkidikiko mea 15.500 milioi eurotan dago balioetsia—. Gainera, Greziako Meategien Araudiaren arabera, multinazionala da kontzesioaren jabe bakarra, eta Estatuak ez du etekinik aterako handik.\nGaiarekin lotuta dauden artikuloak\nAHTren xuhaketa eta ustelkariaria:\nAHT, xahuketaren monumentu\n60 milioi euro zor dizkio Espainiako Estatuak Nafarroari AHTrengatik\nBartzelonako AHTren zati batzuetan %230 diru gehiago gastatu zuten\nAHTren bi zati eraikitzen ari den Corsan enpresa ustelkeria auzi batengatik ikertzen ari dira\n← Desazkunde eta bizitze ona IV. topaketak Garoña itxi orain →


Bilaketa emaitza: fumonisina\nElikagai Gehigarrien FAO/OME Batzorde Mistoak (JEFCA) zenbait ebaluazio zorrotz egin ditu elikagaietan egon daitezkeen substantzia kimiko batzuen segurtasuna eta osasun publikoarentzat izan ditzaketen arriskuak aztertzeko. Zehazki, substantzia hauek aztertu ditu: Mikotoxinak: aflatoxinak, fumonisinak eta fumonisinen eta aflatoxinen baterako esposizioa, eta esterigmatozistina. Prozesuko kontaminatzaileak: glizidola eta ester glizidikoak, eta 3-MCPD eta 3-MCPD esterrak. Jarraian bildu ditugu Batzordeak ebaluatutako substantzia bakoitzarentzat ateratako ondorio nagusiak: Aflatoxinak dira elikagaietan dauden substantzia kimikoen artean ahalmen mutageniko eta kartzinogeno handiena dutenak. Aflatoxinen iturri nagusiak bost zereal hauek dira: artoa, kakahuetea, arroza, basartoa eta garia. Hain zuzen, horietako bakoitzak nazioarteko esposizio dietetikoaren balioespenari egiten dion ekarpena % 10 baino ...\nEFSAk, Europako Batzordeak eskatuta, irizpen zientifiko bat argitaratu du pentsuetan dauden fumonisinek eta horien forma aldatu eta ezkutukoek animalien osasunarentzat duten arriskuari buruz. Fumonisinak mikotoxinak dira, nagusiki Fusarium verticillioides eta Fusarium proliferatum onddoek sortuak. Zerealetan sortzen dira batik bat, bereziki artoan. B1 fumonisina (FB1), FB2 eta FB3 dira pentsuetako fumonisina ohikoenak, eta, horrenbestez, EFSAko adituen taldeak eginiko ebaluazioan sartu dira. FB1, FB2 eta FB3 fumonisinek ekiteko modu bera dute, eta profil toxikologiko antzekoa dutela uste da. Elikakateko kutsatzaileei buruzko EFSAko adituen taldeak (CONTAM) honako ondorio hauek azpimarratu ditu: Ondorio kaltegarririk ez dakarren maila (NOAEL) identifikatu da behientzat, txerrientzat, eskortako hegaztientzat (oilaskoak, ahateak eta ...\nEFSAren Elikakateko Kutsatzaileen Panelak (CONTAM) aztertu du ea ezar daitekeen talde-osasunean oinarritutako orientazio-balio bat fumonisinentzat eta hark elikagai eta pentsuetan izaten dituen forma eraldatuentzat. Fumonisinak mikotoxinak dira, eta batik bat Fusarium verticillioidesek eta Fusarium proliferatumek sortzen dituzte. Konposatu garrantzitsuenak B motako fumonisinak dira, zehazki B1etik B4ra bitartekoak (FB 1 - FB 4). Mikotoxina eraldatuak, hain zuzen ere, egitura kimikoari dagokionez jatorrizko mikotoxinen ezberdinak diren forma guztiak dira, eta fumonisinek kutsatutako onddo edo landareetan sortzen diren I eta II. faseko metabolitoak izaten dituzte. Hortaz, fumonisinen forma eraldatuak onddoetan, landare kutsatuetan edo etxaldeetako animalietan sortzen diren metabolitoak dira, baita elikagai eta pentsuen prozesatzeetan sortzen ...\nOMEk hiru fitxa argitaratu ditu aflatoxinen eta fumonisineningestak, bereizita nahiz konbinatuta, gizakion nahiz animalien osasunerako dakartzan arriskuak deskribatuz. Esposizioa Lehenik eta behin, aipatzen da bi mikotoxinetarako esposizio-bide nagusiak honako hauek direla: aflatoxinen kasuan, fruitu lehorrak, kafe-aleak, arroza eta espeziak; eta fumonisinen kasuan, artoa eta horren deribatuak. Garatutako herrialdeetan esposizioa askoz ere txikiagoa da garapen-bidean dauden herrialdeetan baino: Aflatoxinak:< 1 ng/gorputz-pisuaren kg/egun garatutako herrialdeetan, eta > 100 ng/ gorputz-pisuaren kg/egun Afrikako herrialdeetan. Fumonisinak:250 ng/gorputz-pisuaren kg/egun Europan, eta 7.700 ng/gorputz‑pisuaren kg/egun Txinan. Epe luzerako toxikotasuna Aflatoxinak: Kartzinogenoak, genotoxikoak eta mutagenoak. Fumonisinak: Gaur-gaurkoz ez da egiaztatu pertsonentzat kartzinogenoak direnik, baina uste da gibelean eta giltzurrunean zelula-proliferazio birsortzailea eragin dezaketela, eta, ondorioz, minbizia ...


Gerard Sancho Novell katalanaren “Garabatos y verduras” lanak irabazi du San Andres kartel lehiaketa - etakitto.eus\nGerard Sancho Novell katalanaren “Garabatos y verduras” lanak irabazi du San Andres kartel lehiaketa\n2017, Urr 24\nAurtengo Sanandresak iragartzeko aukeratu duten kartela Gerard Sancho Novell-en “Garabatos y verduras” izenburukoa da. Horrez gain, Leire Kareagak, Iratxe Unanuek eta Asier López Viñaspre-k osatutako epaimahaiak saria jasotzeko beste bi lan aukeratu ditu umeek aurkeztu dituzten lanen artean: 11 eta 14 urte artekoen mailan Miren Lageren “Mr Txerri!” lanak lortu du saria eta 10 urte artekoen mailan, berriz, Miren Arroitajauregiren “Azokatik bueltan” izenekoak irabazi du. Lehiaketaren edizio honetan 60 kartel jaso dituzte antolatzaileek, horietatik 19 helduen kategorian lehiatzeko.\n#sanandresak2017 #kartel #lehiaketa #sari #irabazle #eibarkoudala\n« Eibarko bost emakumeren bizipenak jasotzen dituen “Volar” filmaren emanaldia eta mahai-ingurua Biharrian-en Azaroaren 25ean… Pentsatu, Eztabaidatu eta Ekin BELDUR BARIK JARRERAREKIN! »


Irakurketa feminista ardatz hartuta - Ikaztegieta - Tolosaldeko ataria\nIrakurketa feminista ardatz hartuta\nIrati Saizar Artola 2022-05-28 21:00\nTolosaldeko Irakurketa Feminista Taldeen II. Topaketaren barnean, bertso saio literarioa egin dute arratsaldean, Maialen Akizu, Oihana Arana, eta Saioa Alkaiza bertsolariekin.\nTolosaldeko Irakurketa Feminista Taldeen II. Topaketa egin dute, gaur, Ikaztegietan. Iaz Altzon egin zuten, eta aurten, Ikaztegietako Irakurketa Taldea arduratu da eguna antolatzeaz. Goizean, bizipenak elkarbanatzeko tartea hartu dute Kattalin Mineren gidaritzapean. Ahizpatasuna izan dute hizketarako gaia, eta Minerrek eraman ditu testu zati ezberdinak.\nOndoren, bazkaltzeko tartea hartu dute, eta arratsaldean, bertso saio literarioaz gozatzeko aukera izan dute. Maialen Akizu, Oihana Arana, eta Saioa Alkaiza aritu dira kantuan, eta Ainhoa Urien izan dute gidari, gaiak jartzen.


Zubiria, Joaquín - Auñamendi Eusko Entziklopedia\nArkitektoa. 1951ko martxoaren 7an jaio zen Donostian.\nArkitekturan lizentziatua Hirigintzako espezialitatearekin Nafarroako Unibertsitatean.\nBere ibilbide profesionalean zehar hainbat proiektu burutu ditu hala Administrazioarentzat nola ekimen pribatuetarako. Horrela, Arkitekturako eta interiorismoko esparruak jorratu ditu, hiri-planeamendua lantzeaz gain.\nLehiaketa ugaritan parte hartu du. Eraikitako proiektuen artean hauek nabarmendu daitezke: Beasaingo Errekarte-Alde bizitegi-auzoa, 1983. urtean eraikia Angel de la Hozekin batera; Donostiako La Perla eraikina zaharberritzeko lanak (1993); Bilboko Justizia Epaitegiko lanak (1998 ); Errenteriako Fanderia kirol zonaldea Carlos Callejo arkitektoarekin batera (1998); Donostiako Principe zineen eraberritzea; Donostiako Trueba eraikineko bulego eta zine-aretoak (1992); Babes Bereziko Etxebizitzak eta bulegoak Donostiako Urumea Ibilbidean Carlos Callejorekin batera (2000); Babes Bereziko Etxebizitzak Azkoitiko Altamiran (2001); Villa Ana Maryko etxebizitzak Pasaian (2004); Legorretako Prodema industria-nabea (2004); Donostiako Antiguo Berri zine-aretoak (2006); edo Donostiako Astoria eraikineko etxebizitza eta hotelak, amaitua (2009).\nBere lan enblematikoenetako bat Donostiako Victoria Eugenia Antzokiaren eraberritzea izan da. Proiektu hura Gerhard Loch eta Carlota Navarrorekin batera gauzatu zuen eta 2007ko martxoaren 1ean berrinauguratu zen.


etorkizuna etorkizun: IRAGANA IRAGAN. Antzezlana. Testua\nIRAGANA IRAGAN. Antzezlana. Testua\nDoke Antzerki Talde (DAT)-eko partaide naizenez gero, eta nire taldekideek, aktore lanetan baino askoz ere erosoago idazten nabilelakoan daudelako, testu bat eskatu zidaten duela pare bat urte. Eta lanari ekin nion, aspaldi nire baitan bueltaka zebilkidan gai bati helduz: Arrasate-Mondragón binomioa.\nOso obra xumea da, gure herrian –eta herria h maiuskula zein minuskulaz idatz daiteke- sarritan ematen diren gatazka antzu eta ganorabakoak ardatz hartuta. Kasu honetan aitzakia izan da ARRASATE-MONDRAGON binomio itxuraz guztiz kontrajarriak. Baina izan liteke beste edozein. Ez nuen, beraz, antzerki lana historiaren inguruan idatzi.\nEmaten du herri normalizatu batean bizitzeko ahaleginak egiten ditugula baina gutxien uste denean edozein istilu larri gerta daiteke, gauzak ezinikusiaren muturreraino eramanez.\nNik uste dut indar gehiegi galtzen dugula txikikerietan, lasto gehiegizko lantegietan. Eta ez ditugu oinak lurrean jartzen.\nAurrera begira lan egin behar dugulakoan nago, denok elkarrekin, eta horretarako bakoitzak ZALANTZAN IPINI BEHAR ditu, auzokoarekiko hurbilketa eragozten dioten alderdiak. Kolektibitatearen bizitzak ez du GURE (bakoitzak bereak) ortodoxiaren koordenadetatik bakarrik igaro behar. Interkonexioa behar du, interaktibitatea.\nARRASATE-MONDRAGON ardatz hartuta, niri ez zait interesatzen ZEIN DEN BESTEAREN ESENTZIA, ZEINI DAGOKION LEHENTASUNA, ZEINI EGIAREN (zer da egia? Itxura poliedrikoa!!) JABETZA. Niri interesatzen zaidana da, aldiz, NIRE ESTRUKTURA MENTALAREKIN guztiz ados ez dagoenarekin KONPARTITU AHAL IZATEA elkar bizitza. Gizarte bakar batean bizi garela, herri bat –hobea ala txarragoa, baina bakarra- konpartitzen dugula asimilatu behar dugu, aurrera egingo badugu.\nGizon-emakumeok garenez gero, DIFERENTEAK izateko eskubidea badugu, bata bestearengandik. Denok gara diferenteak. Eta dibertsitatean datza aberastasuna. Arazoa dator, ordea, DIFERENTZIA hori estrukturala baldin bada. Hori geratzen bada, arazoa erabatekoa da eta aberastasuna ez baizik porrota adierazten du. Elkarrekin bizi beharra dugu, hitz eginez. Beste herri batzuek lortu dute, guk zergatik ez?\nTestua umorezko klabean dago idatzita, izan ere konbentzituta nago gure herri honek (berdin dio zein h den) umore-puntua behar duela, garraztasuna ahalik eta gehien arintzeko... Eta ez litzaiguke txarto etorriko, garraztasun horri umore-puntutxo bat jartzea.\nEta denon ezagutzarako, ondoko lerroetan irakur daiteke testu osoa. Aitortu behar dut, originala goitik eta behetik landu dugula eta, DATeko zuzendaria den Itziar Rekalderen aginduetara aritu garelarik, ordu beteko emanaldirako egokitu dugu azkenean. Ikusleak irabazten atera dira, oso antzezpen arin eta bizia lortu baita.\nANTZERKI OBRA HIRU ATALETAN\nEz dakit non geratu zaizkidan lagunak. Antzerkia atsegin dugulako etorri gara funtziora . Eta, begira non, ustez komunera nindoala bidea okertu eta hara sartu beharrean hementxe amaitu dut eta aulki bat eman didate. “Ez daukazue butakarik, ala?” galdetu diot akomodadoreari. Antzokietan, lehen behintzat, zuzen zuzenean, butaketako patiora eramaten gintuzten. Orain, teknika modernoak nonbait, eszenategira igotzen gaituzte, hobeto ikusiko dugulakoan... edota hobeto sentituko ditugulakoan aktore eta aktoresen nerbioak eta... izerdia. Auskalo! Stanislavskyk burua jasoko balu!\nGauza da, gaur “Doke” taldea dugula protagonista eta laster agertuko dira hona. Argiak kendu dituztelako ez zaituztet hemendik ikusten baina badakit hor behean zaudetela.\nIzen polita “Doke”, ezta? Herriko harri zaharretan errotutako izena da. Beste garai batzuetara garamatzan izena... Beste mordoarekin gertatzen den bezala... antzinatasuna igartzen zaie... Izan dira zerbait eta modernitateak baztertu egin ditu zirkulaziotik... Zenbat halako! Begira, dokekideak datozen bitartean, sekretu txiki bat kontatuko dizuet. Linguistika atsegin dut eta hemengo euskaldun zahar petoen berba asko apuntatu ditut urtetan... eta kasualitatez gainean daramat zerrenda. Zuen baimenarekin irakurriko dizkizuet izen batzuk:\nBegira... (eta hitz bakoitzarekin gozatu egiten du, jolastu egiten du hitzekin, batez ere bere-bereziekin)\nMordoa daukat... Hiru, lau... eta hamalau letrakoak ere bai!\nUzker, Bixau, Anpor, LEIKE\nNagixa, GalbaI, Ireztu, Uesaba, JOSKUK\nOolkixa, Miskiña, Kulunka, Tripotx....\nAtxekixa, Eustarku, Zarrapar, Trauskil, Amandria, Kukumixo..... JAUKENAT\nArrikosko, Bekerreke, Pasallora, Karapaixo, Lokarrasa, Amarratza, PORTAUKOK\nDindirrixa, Eskutxurra, Illintxixa, Maillukixa, Farrafarra, Enterraixo... DAUKAKENIK\nTxirringola, Errukarrixa , Nagi-itxurri, Txatximurka, Txipistaina, BERBA EIN IZU\nBurdinarrastu, Txintxiliska, Zaborrerixia, Ugasabapekua... OBATU NAIXUEK\nEdarrakatillu, Txantxingorri... IPIÑI NINDUNAN\nTrapala-tripili, Txatxilipurdia ... EZAUKETAN ZARIE.\nEz esan politak ez direnik! Pertsonalitatea dute, ezta? Baina konturatu al zarete eguneko gure elkarrizketetan gutxitan agertzen direla? Indarra galdu izan balute bezala, modernitateak dirdira itzali balie bezala, hau da, lehena eta oraina elkarren etsaiak balira bezala. Pena ematen dit.\nGeure herriaren izana gogoratzera narama horrek. Arrasate-Mondragón; Mondragón-Arrasate. Sustrai bereko bi deitura baina nortasun bakarra. Diferentziak bilatzen ibiliko bagina... alferreko ahalegina litzateke, enbor bera bi modutan identifikatzeko balio baitute bi izenek. Enbor bakarra, eskualde honetan sustraitua, mendi berdinek inguratua eta erreka berdintsuek bustia. Ez dago besterik. Eta ez diogu zirrikiturik aurkituko bat izate horri.\nArrasatear... edo mundrautar nortasuna: ertzez betea, kolore eta usain desberdinetako mosaiko polikromatua da... Baina, zalantzarik gabe, bat, bakarra eta berdaderoa... Ia-ia Jainkoaren antzera!\nJainkoaren ahalmenera heldu ez garen arren... ez gara txikikerietan geratu historiaren etapetan. Gurean forjatu zen munduak miresten zuen altzairua, gurean sortu zen industria modernoa, gurean piztu zen kooperatibaren indarra... Eta gurean ere izan ziren nagusi Erdi Aroko gorrotoak, eta gerra zibilekoak, eta oraindik ere kale eta bazterrak astintzen dituztenak... Bidean, denetariko protagonista anonimo eta ez hain anonimoak egon dira eta daude: abade, fraide eta mojak; ateoak; militar eta intsumisoak; enpresari eta merkatariak; langile fin eta alperrak; abokatu, mediku, arkitektu eta injineruak; abentureroak... hau da, emakume eta gizonak, den-denak amankomuneko zehaztapen batekin: Udalaitzpeko giroak, nola edo hala, ukituta. Horrexek eman digu karakteristika aparta arrasatearroi... edo mundrautarroi... nahi duzuen bezala.\nPertsona desberdinak, arrasatear edo mundrautar zeinuarekin markatuta... eta maitasun-gorrotorako dosis antzerakoarekin apainduta, alaitasun eta tristurarako, solidaritate eta indiferentziarako, ekintza eta pasibotasunerako, gerra eta bakerako... Horregatik historian zehar, uneko zirkunstantziak ezik, gainerakoak berdin-berdin segitzen du... betiko gertaerak berpiztuko balira bezala erakutsiz. Zikloak dira, ziklo garbi eta pasioz biziak.\nEderto, lagunok! Hor barruan zarata entzuten dut eta badirudi gaurko funtzioa hastera doala. Esertzera noa ni ere bazter batean, bada-ezpada ere. Gero arte, beraz...\n(MIKELEN LAGUNA AGERTZEN DA ESZENATEGIAN )\nMikelen laguna (publikoari): Arratsaldeon adiskideok, Ikusi al duzue Mikel?... Eta Itziar? Horiek bai, horiek... Fidatu zaitez! Komenientziazko ezkontza izan zen eurena, bai... Biak kontrariuak politikan eta azkenik batera matrimoniora! Eta sortu zuten Mondragon umea? Nitaz zegoen enamorauta Mikel... eta ez emagaldu horretaz... Mondragon nirekin eduki izan balu... beste kuku batek kantatuko zuen orain...\nKuxkuxeroa: Bueno, bueno! Ikusi al duzue? Maite zuen mutila Itziarekin ezkondu zelako emakumea guztiz erreta dago. Eta erreklamatzen ari da Mondragon haien umea. Kontuz ibili beharko dute haiek! Ez dakite-eta ongi norekin ari diren... Bueno, bueno...\n(KALEAN GORA ETA KALEAN BEHERA HIRU EMAKUME DABILTZA. ITZIAREN AMA, MIKELEN AMA ETA MUTXURDINA. MONDRA IZENEKO UMETXOA BERAIEKIN DARAMATE)\n- Itziaren ama: Esaten dauenez, baditxun lau bat gauza Jainkoak be ulertzen ez ditxuenak\n- Mutxurdina: Eta nola dakiñ hik hori, Jainkua bera baino gehixau haiz ala?\n- Itziaren ama: Intuizinua, neska, intuizinua!\n- Mikelen ama: Eta zeintzuk ditxun, ba, sekretu horreik, jakitxerik badao, behintzat!\n- Itziaren ama: Ba, beitu: Jesuitek zer arraio pentsetan ei dabien don lelena. Bigarrena, berriz, sakristauek mezie entzuten ei dabien. Hirugarrena don: zergatik eiten jon eurixa itsasuen?...\n- Mutxurdina: Eta laugarrena?\n- Mikelen ama: Pentsetan jonat baietz nik asmau: zergatik daukie gizakumeek titirik? Ezton, ala?\n- Itziaren ama: Ez, Jainkoak be ondion dezifratu ezin izan dauen laugarren misterioa honako hauxe don, hartizue nota ongi: zergatik gaitxun mundrautarrok hain zakarrak?\n- Mutxurdina: Hori bai ederra...! Eta hik ba dakiñ ala ?\n- Mikelen ama: Ongi jan norberak baño gehixau dakixen lagunak eukitxia, bai emakume! Zeozer ikesi eiñ leiken... Zeuek zarie zientziaren putzua!\n- Kuxkuxeroa: Hauek zer egingo zuten mingainik gabe? ... Ene! Gehien dakiena Itziaren ama da, peligrosua! Inbidia diona, berriz, Mikelena. Biak Mondragon umetxoaren amandreak dira. Eta beti galdetzen ari dena... soltera dago,... Hiruak beti elkarrekin ... Ene! Baina kulebrien letxe!\n(SARTZEN DA SALTZAILEA, OTARREA LEPOTIK ZINTZILIK DARAMANA. BUELTA BAT EMATEN DU; UDALTZAINA AGERTZEN ZAIO)\n- Saltzailea: Oñatiko piruli, bi marabedi! ... Oñatiko piruli, bi marabedi!...\n- Udaltzaina: Baimena kalean saltzeko? Ia... zer daramazu otarrean? Ez da “mandangilla” izango, ezta?... Badakizu, herri honetan saldu ahal izateko lehenik niri eskatu behar didazula lizentzia... Tori! Papera eta erreziboa, zortzi marabedi!\n- Saltzailea: Baina... zortzi marabedi? Ez al da asko?\n- Udaltzaina: Hemen nik agintzen dut... Tira! “circule...”\n- KUXKUXEROA: Ikusten ari al zarete? “Amurritxau” utzi behar du saltzaile gizarajoa gure aguazilak!\n(IZKINA BATETIK D. SIXTO APAIZA SARTZEN DA ETA EMAKUMEENGANA DOA)\n- Apaiza: Arratsaldeon, bakean egon.. Jainkoaren izenean!\n- Hiru emakumeek: Baita berori ere, Don Sixto!\n- Apaiza: Ze, kuxkuxeatzen? Jausterakoan, elizak ez zaituzte harrapatuko, ez horixe!\n- Itziaren ama: Berori ere urruti dabil handik!\n- Apaiza: Ixo! Olio santuak eramaten ari naiz Auspaltzeko agurearentzat... azkenetan dago eta...\n- Mutxurdina (publikorako): Eta Don Sixtok daraman martxa motel horretan, akordatu orduko... azkena ere pasatuko jako Auspaltzeko agureari...\n- Itziaren ama: Lan astuna, benetan, Don Sixto, agure horren arima arindu behar badu...\n- Hiru emakumeek: Don Sixto, entzun...\n- Apaiza: Dominus Vobiscum...\n- Hiru emakumeek: ... Et cum spiritu tuo... Don Sixto: hil kanpaiak dira!...\n- Mutxurdina: Auspaltzekoa joan jaku, itxurie!\n- Mikelen ama: Doa agudo, Don Sixto, infernuko ateak zabal-zabalik ditu eta Auspaltzeko agure lizunak...\n- Apaiza: Ez dago presarik... zeru bidean dago-eta!\n- Kuxkuxeroa: Esaten den moduan, “Jainkuak dana al jok, baña astua etxok ipiñiko edaten, egarririk ez padauko”.\n- Mikelen ama: Gure aurrekuak esaten euen, gutxien uste danien agertu leikela biaje bat eiñ bierra, ta horregatik, bada ezpada be, arkondara bat ta kontzientzia betik garbi eukitxia komeni direla...\n- Itziaren ama (umea hartzen du besoetan): Batzuk fan eta besteak etorri! ... Ez al don ederra gure Mondragon?...\n- Mikelen ama: Buaff!! Ez jon usain txarra hartzen...?\n- Mutxurdina (umeari): Olan-olanetan, xoxua kantetan, zu lako umetxoak kaka fraketan!!\n- Itziaren ama: Ai ene! Halaxe don, bai... kaka plastada ederra jaukan... Goazenan itxurrira, garbitxu bier jutzenat...\n(SALTZAILEA SARTZEN DA OSTERA)\n- Saltzailea: Oñatiko piruli, bi marabedi.... Agua freska, sin kezka!...\n(AGERTZEN DA OSTERA MIKELEN LAGUNA)\n- Mikelen laguna: Ikusi al duzue Mondragon polit hori. Nire erraietako fruitua izango zen, baina Itziar sartu zen tartean. Sugegorria! Zorte txarreko emakumea naiz... Eta orain? Nola bidera dezaket ama izateko grina?...\n(SARTZEN DA SALTZAILEA, BURU GAINEAN KARETA BAT DARAMALA ETA MIKELEN LAGUNAREKIN BAZILATZEN DU ETA BADOAZ)\n- Saltzailea: Oñatiko piruli, bi marabedi! ... Agua freska, sin kezka!... Karnabaletako kareta, para tapar la jeta...\n- KUXKUXEROA: Honek bai jeta!... Hara! Mondragonen ama dator, “de armas tomar”; eta aguazila, txupopteroa. Eta igarotzen ikusi duzuen hura aitxajauna da. Alkatea dugu eta neskak konspiratzen ari dira bere kontra. Baina agurea konturatu orduko... ez aginte ezta prozesiorik ere! ...Bueno...\n(Egiten dute eskutik eskuko giltzaren ematea, eta badoa udaltzaina)\n(PLAZARA MIKEL SARTZEN DA)\n- Itziar: Mikel! Mikel...\n- Mikel: Kaixo, Itziar...Ez dut ama ikusi... Non ibiliko da?\n- Itziar: Ez dakit... hortik zehar paseatzen.... Handik, berriz, zure aita dator ...\n- Mikel: Kontzejura joango da... Alkate denetik ez du amak etxean ikusten...\n- Itziar: Noiz ikusi duzue zure aita etxean, ba?... Gonek tiratzen dute gehiegi... Esku luzeska dauka... Eta berdulerikerixak?...\n- Mikel: Kontuz, neska, iristen ari da...\n- Mikelen aita: Bukatu al duzue lana?...\n- Mikel: Gaurkoz bai... Orain amaren bila ari gara, Mondragon hartzeko...\n- Mikelen aita: Izen hori ipini ere! Mondragon! Ez al zen politagoa Mateo, Santxa, Teodoro edo, ni bezala, Joannes de Arrasate?\n- Mikel. Emakumeen gauzak, aita!\n- Mikelen aita: Ai androk! Begira, Mikel, andrak ederra izateko zazpi gauza behar ditu: gerri estua, hatz luzeak, sudur zorrotza, begi beltzak, aho txikia, bekoki zabala eta zeja arkeauak...\n- Itziar: Beti berdin... Agure berdea! (Mikelen eskutik tiratzen ari) Goazen!! (baina geratzen da)\n- Mikel (aitari): ... eta zeja arkeauak...\n(MIKEL ETA AITA BADOAZ)\n(SARTZEN DA UDALTZAINA)\n- Udaltzaina (Arantza): Aupa, Itzi! Arazoren bat? ...\n- Itziar: Aitaginarreba!\n- Udaltzaina: Horrek laster itxiko jon arazo izaten... Kaxkauta jan!\n- Itziar: Baina bitartean?\n- Udaltzaina (Arantza): Lasai neska... buelta emungo jonau...\n- Kuxkuxeroa: Zer esan dizuet?... Gazteok atrakoa eman nahi dute. Agurea ez da aklaratzen... Udaletxeko giltza ez daukala ohartu da... Bueno...\n(SARTZEN DIRA MIKEL ETA AITA. GILTZAREN BILA ARI DIRA)\n- Mikel: Ez al zuen apaizak giltza hartuko, ezta?\n- Itziar: Isilduko al zara?...Beti esan dute txakurrek eurek ere ugazabaren antza hartzen dutela... eta gero eta handiagoa duzu aitarekiko. Eta zu (Mikelen aitari) zoaz giltza topatzera...\n- Udaltzaina (Mikelen aitari): Bai, zoaz... Hori den burua!...\n- Itziar: Ene! Haritzen zuztarretik, pagorik ez, alajaina! Hau da familia!!\n- Udaltzaina: Trankil! Hemendik gutxira heuk manejauko don familia...\n(MIKEL, ITZIAR, UDALTZAINA. AGERTZEN DA MIKELEN LAGUNA)\n- Mikelen laguna: Aupa Mikel!\n- Itziar (haserre): Utziko al gaituzu inoiz bakean?\n- Mikel: Kaixo...\n- Itziar: Zaude isilik... Ikusten da, bai, zure aitaren semea zarela... Gonazale halakoa! Eta zu, prakazale galanta, alde hemendik zure trapu zahar guztiekin... Bestela...\n- Mikelen laguna: Bestela zer?...\n- Itziar: ... Ipurloka!\nMikel: O ze polita! Ipurloka...\nMikelen laguna: Eta zu mutil denen topasari! Ez duzu merezi Mondragonen ama izatea! (sartzen dio Itziarek labana)\n- Mikel: Hori, hori,... segi, segi... Mutilen topasari...\n- Itziar: Goazen hemendik, odola bor-bor daukat eta... (Udaltzaina labana ematen dio Itziari eta Mikelen lagunari sartzen dio)\n- Mikel: Ez, ez... ipurloka... mutil denen topasari...... A ze ederra!\n- Udaltzaina (Mikelen lagunari): Zu, lotsabakoa,... “circule”, “circule”... ez baduzu kartzelan bukatu nahi... “circule”...\n- Kuxkuxeroa: Udaltzaina ordena jartzen ari amodio kontuetan! Hobeto ipiniko balu trafikoan edo zabor bilketan... Ezta ala?\n(ESZENATOKITIK ATERATZEN DIRA ARANTZA, MIKEL, UDALTZAINA)\n- Mikelen laguna (triste): Jaiotzak eta heriotzak ez dute erremediorik... Baina zergatik ezkondu zen Mikel emakume horrekin?... Mondragon haurra nirea izango zen... Ai, nire tristura!\nSARTZEN DA SALTZAILEA ETA ERAMATEN DU MIKELEN LAGUNA\n- Mikelen laguna: marabedi... kezka... kareta...\n- Saltzailea: Zatoz nirekin, potxola, eta erosiko dizut zerbait...\n- Kuxkuxeroa: Begira zertan amaitu den horren indarra! Ahotik joan zaio, zeukan apurra ere.\nESZENATOKIA ORAINGO ESTILOKO APAINGAILUEKIN. GAUR EGUNGO GIROAN GAUDE.\nMIKELEN LAGUNA ETA SALTZAILEA AZALTZEN DIRA, NONBAITETIK ERORI IZAN BALIRA BEZALA. ERDI AROKO JANTZIAK DARAMAZKITE.\n- MIKELEN LAGUNA: Ai ene!... (jantziak astintzen ditu) Jakin al daiteke nora arraio ekarri nauzun?\n- SALTZAILEA: Nik baneki...\n- MIKELEN LAGUNA: Begira zertan amaitu diren zure txorakeriak... Buruko minak nago...\n- SALTZAILEA: Atzoko sagardoa da hori, ongi busti zenuen-eta zintzurra! Alajaina!...\n- MIKELEN LAGUNA: Isildu zaitez... eta esaidazu zein den broma hau! Non gaude?\n- SALTZAILEA: Esan dizut, ba, ez dakidala!\n- MIKELEN LAGUNA: Basoan aurkitu genuen atso hari ez bazenio kasurik egin...\n- SALTZAILEA: Mutu geratu izan banintz... ez nintzateke saltzaile izango...\n- MIKELEN LAGUNA: Hori ere egia da! Hitz ontzi halakoa...!\n- SALTZAILEA: Nik bakarrik esan nion baietz, agintzen ari zitzaidan bidaia egiteko prest nengoela...\n- MIKELEN LAGUNA: Eta zergatik sartu ninduzun aukeran? Amets gaizto batean gaudela dirudi. Nire izenarengatik diotsut, herrira itzultzeko bidea laster aurkitzen ez badugu... saihetsak irin bihurtuko dizkizut...\n- SALTZAILEA: ...Atsoak biontzako tokia bazuela esan zidan...\n- MIKELEN LAGUNA: (etsita) ...Baina non gaude? Hau ez da gure txokoa ... Nora heldu gara?\n- SALTZAILEA: Ez dakit, ez dakit...\n- MIKELEN LAGUNA: Ez geratu hemen... eta zoaz hortik ia norbait ikusten duzun... eta galdegin non gauden...\nSALTZAILEA JOAN DA. AGERTOKIRA BI EMAKUME AZALTZEN DIRA ETA AGURE BAT. AZKEN HAU GAISORIK DAGOELA DIRUDI. MIKELEN LAGUNAK IKUSTEN DITU ETA BERAIENGANA JOTZEN DU\n- KUXKUXEROA: Eta orain, zer?... Bueno, bueno... Hau izango den nahaspila!... Lehengoak eta oraingoak... Erdi Aroan sortutakoak eta XXI mendekoak...\n- MIKELEN LAGUNA (berarekiko): Non ikusi ditut nik lehenago andre hauek? Aurpegi ezagunak egiten zaizkit... (emakumeei) Arratsaldeon...\n- HERRITAR 1 (Marixabel) : Berdin...\n- MIKELEN LAGUNA:: Ailegatu berri naiz... eta ez dakit non nagoen...\n- HERRITAR 2 (Elena): Zuk duzun meritua! Nola etorri zara, ba? Parapentean? Halako itxurarekin... Eta jantzi horiek?...\n- MIKELEN LAGUNA: Zer daukate jantzi hauek, ba?\n- HERRITAR 2: Jairen batetik jausi zarela ematen du...\n- MIKELEN LAGUNA: Sasi guztien gainetik ekarri gaituzte... Akordatu orduko hemen geunden! Baina ez digute esan nora gentozen...\n- HERRITAR 1: Aizu, Santa Ageda pixkat harantzago dago e!... Nondik zatoz, ba?\n- MIKELEN LAGUNA: Hemengo zeuen itxurak ikusita, garbi dago bidaia luzexka izan dela... Baina, baina (mendiari erreparatuta)... Hori ez al da Udalatx?\n- HERRITAR 2: Eta nola dakizu zuk hori? Ez al duzu esan, bada, urrutitik zatozela? Zer da zurea? Zientzia infusa?\n- MIKELEN LAGUNA: Eta Udalatxen azpian San Valerixo... Meatz erreka...Meatzariak...\n- HERRITAR 1: Esaten dizuet... hau erabat jota dago... (Mikelen lagunari) San Valerixo ez, zuk Aita Menni behar duzu!\n- MIKELEN LAGUNA (agureari begira) : Guk gure herrian horrela dauden gaixoei, almaizerraz daudela esaten diegu. Entretenituta egon daitezen armaize bat berakatzez betea ematen zaie, txiki-txiki egin ditzaten, Armaize, almaize, .. eta hortik “almaizerrak jota” esaten zaie, bai... Eman beharko zeniokete armaize bat... ikusiko zenukete zelako aurrerapenak egiten dituen...\n- HERRITAR 2: A, bai, e? Gainera petrikilo! Gaixotasun horri alzheimer esaten diogu hemen.\n- HERRITAR 1. Sasilistraua!\n- HERRITAR 2: Eta armaize batekin entretenituko dela uste al duzu? Erremedio merkea da.. Badakit non saltzen diren... oraintxe bertan noa... Ba al zatoz?\n- HERRITAR 1 : Bai, neska...\n- HERRITAR 2: Berehalaxe gaude bueltan... Zaindu apurtxo bat aitxajauna... Ja, ja, ja...A! Eta bada ezpada ere esaten dizut: nire senarra da... Kontuz berarekin, abiadore paratxutista!...\n- MIKELEN LAGUNA: Baina, baina...\nAGUREA ETA MIKELEN LAGUNA BAKARRIK GERATU DIRA, EMAKUMEAK ARMAIZEA EROSTERA JOAN DIREN BITARTEAN.\n- KUXKUXEROA: Hau gure kaleetako modeloaren antzerakoa da: euskaldun ezindua eta kolonbiarra, perutarra edo ekuatorianoa... Mestizajearen oinarri berria, itxurie...\n- MIKELEN LAGUNA: Berehala itzuliko dira... eta ekarriko dizute jostailu polit bat... Armaizetxo bat zuretzat... jolas dezazun.\n- AGUREA: Zer jostailu, zer armaize, eta zer txanfaina! Bukatu da! ... Ez nago gaixorik!... Sano, sano nago...\n- AGUREA: Bai, prexiosa, bai... Eta nola diozu deitzen zarela?\n- MIKELEN LAGUNA: Ez dut esan...\n- AGUREA: Ba... esan beharko zenidake... Lagunak izan gintezke...\n- MIKELEN LAGUNA: Noiztik ari zara engainatzen zure sasi-gaixotasunarekin?\n- AGUREA: Konturatu nintzenetik ez nintzela inor nire etxean. Badakizu, zahartzaroa mendi gain batera igotzea bezalaxe da: zenbat eta gorago igo gehiago nekatzen zara... baina mundua zabalagoa ikusten duzu. Ni zahartzen joan naizen neurrian gero eta baztertuago sentitu naiz... Baina ez dut ingurua gero eta garbiago ikusteko ahalmena galdu. Eta horregatik, bakean utz nintzaten, gaixotasuna inbentatu nuen... Eta jakingo bazenu zenbat gauza ikusi dudan... gaixo nagoela pentsatzen dutelako...\n- MIKELEN LAGUNA: Hori ez da etiko... aitona!\n- AGUREA: Izango ez da, ba! Pentsatzen dute begiak itxita ditudalako, lo nagoela.\n- MIKELEN LAGUNA: Badira begiak zabalik eduki arren ondo ikusten ez dutenak...\n- AGUREA: Hala da, bai, baina ez da nire kasua... Eta, mesedez, ez deitu niri... aitona! Ni zuretzat... (eskua luzatzen dio)\n- MIKELEN LAGUNA: Zaude geldi!! ...\n- AGUREA: Hiru gauzek baldintzatzen dute gizona: estudiuak, ardoak eta... emakumeak.\n- MIKELEN LAGUNA: Ba, nirekin jai duzu... Samurrago duzu mozkortzea! Eta, hainbeste luzatu gabe, emaidazu toki honen izena...\n- AGUREA: Ihes egingo nuke zurekin...\n- MIKELEN LAGUNA: Izena, izena...\n- AGUREA: Zuretzat, naizen zerbitzari aparta: Arrasate jauna.\n- MIKELEN LAGUNA: Arrasate? Non entzun dut nik deitura hori? ... Baina zein da tokiaren izena?\n- AGUREA: Zerbait esango lizuke, ala?\n- MIKELEN LAGUNA: Hemen datoz...\nITZULTZEN DIRA EMAKUMEAK. ETA AGUREAK BERRIZ ERE GAIXO ITXURA HARTZEN DU. EMATE DIOTE ARMAIZEA.\n- MIKELEN LAGUNA: Ikusiko duzue aurrerapena...! Bai horixe igarriko duzuela!\n- AGUREA: (gaixoarena egiten) Aurr ....era... pena! ... Pena... Pena... (eta Mikelen lagunak agurea banku batera esertzera eramaten du)\n- MIKELEN LAGUNA: Jo ezazu, jo, berakatzak guztiz txikitu arte... Disimulatu!\n- AGUREA: Eta zuk zer ematen didazu?\n- MIKELEN LAGUNA: Nik? Ostikada bat ez baduzu eskua bere tokian uzten...\n- HERRITAR 2: Semeak etxe berri bat erosi du...\n- HERRITAR 1: Hori suertie, neska! Baina, kontuz ibili, zenbat eta gorago joan, kolpea ere halakoa gerta daiteke.\n- HERRITAR 2: E, e, e...! Zer esan gura duzu?\n- HERRITAR 1: Ba, horixe... Bide zuzenetik aberastea, nekeza izan dela orain arte. Eta zure semea...\n- HERRITAR 2: Enbidiosoek hegan egingo balute, gerizpetan egongo ginateke beti.\n- HERRITAR 1: Begira nork esan duen...Badakizu... Dirua, eztula, sua eta maitasuna, oso gatxak dira gordeta edukitzeko.\n- HERRITAR 2: Zuk, maitasuna... zero patatero! Ja,ja...\n- HERRITAR 1: Ba, zuk daukazuna eta hutsaren hurrena... antzerako parecido!...\n- HERRITAR 2: Kontuz gero esaten duzunarekin... Nik behintzat gizona daukat... Inpediduta, baina gizona!\n- HERRITAR 1: Aukeran nire egoera nahiago dut!... Begira nor datorren...... zure erraina... Eta ederto lagunduta, gainera... Horiek egin duten karrera!\n- KUXKUXEROA: Orain ezagutuko dituzuen neskak... herriko indar faktikoak ditugu. Estudioekin eta jendea manipulatzeko trebetasunarekin!. Bata sindikalista eta bestea politikoa!\nARANTZA ETA ITZIAR (beste bostok izkina batean; eta A+I aurrealdera doaz)\n- ITZIAR: Zer moduz Arkaute aldean, neska? Buruhauste ugari ertzainekin, ezta?\n- ARANTZA: Zuk sindikatuko kontuekin bezain beste... Badakizu, gu betiko lagunak gara, ofizioak separatu gintuen, eta orain talka egiten dugu kalean: zuk huelga eta manifestazioak antolatzen eta nik nire neska-mutilekin ordena jartzen. Bizitzaren gauzak!\n- ITZIAR: Bien bitartean... gustura ezta?\n- ARANTZA: Begira, inork ez zidan pistola bularraldean ipini kargua hartzeko... Zuri bai, ala? Partiduak Barne Sailburutzarako izendatu ninduenean, ilusioz eman nuen baietza...\n- ITZIAR: Eta asmatu egin zuten zu aukeratzearekin...\n- ARANTZA: Gaizki dago nik aitortzea baina nekez aurkituko zuten nire moduko beste inor... Xentzilla ezta? ...\n- ITZIAR: Eta oraindik eman behar duzuna, neska! Zelakoa zaren jabetuta, zu ez zara horretan geratuko...\n- ARANTZA: Nik beti Partiduaren esanetara jardungo dut...\n- ITZIAR: Bai, bai... eta bestela Partidua zatitu eta kito! Horretarako ere trebea zara, neska!\n- ARANTZA: Ari naiz, ari naiz...\n- ITZIAR: Herriko alkatetzarako aurkeztuko al zara?\n- ARANTZA: Bai, zera! Herria txiki geratu zait... Gu handiagoetarako gaude prestatuta... Begira zu zerori: garbi zenuen ez zinela geratuko Udaletxeko idazkari triste bat bezala... eta orain sindikatu maioritarioko burua...\n- ITZIAR: Egia esan, udal lana ez zait sekula gustatu...\n- ARANTZA: Tira, zuri lanak, berez, ez dizu inoiz tilin egin... Hobe zaude oraingo karguan... Eta bizkarra apur bat zaintzen baduzu... betiko txolloa, neska!\n- ITZIAR: Arrazoi osoa duzu,... Gu hain xentzillak... eta mundua gure oinetan... Ai! (hasperena)\n- KUXKUXEROA: Zer? Konturatu al zarete? Herri honek denetarikoak eman ditu: politikoak, sindikalistak, militarrak, apaiz eta mojaren bat edo beste, aktoresak...langileak ere bai, noski!, ... Eta, toki guztietan bezala, tipo majoak eta... ez hain majoak!\nAGERTZEN DA MIKEL ETA BERAREKIN SALTZAILEA DATOR\n- MIKEL: A , ze parea! ... Zer? Mundua konpontzen?\n- ITZIAR: (saltzaileari begira) Zein duzu lagun hori? (saltzailea, paperak banatzen ari da)\n- MIKEL: Enplegatu berria... Etxegintzako sasoi errazak joan ziren eta saltzaile trebeak behar ditut... Eta tipo honek curriculum kuriosoa aurkeztu dit... Denaren beharrean gaude...\n- ARANTZA: Badakizu,: eskatu zure emazteari langileentzako laguntza fiskalak negoziatzea administrazioarekin... Ezkutuko sukaldean plater goxoak kuzinatzen ditu-eta zure andre-sindikalistak.\n- MIKEL: (Arantzari, besteek entzun ez dezaten) Portzierto,.. multa bat jarri zidaten lehengoan AP-1ean, ... 300 euro.\n- ARANTZA: Bidali niri errezeta, zerbait egin ahalko da\n- ITZIAR: Begira... nire amaginarrebaren adiskide soltera dator, beti peskizan baina esku hutsik...\n- ARANTZA: Bai, neska! Maitasuna, zahartzaroan, fikzioko pelikuletan bakarrik agertzen da ... Eta kasu honetan, gainera, gehiegi, ezta?\n- ITZIAR: Adin horrekin... tira, tira! Maitasun berantiarra bihotza gogortzen deneko gauza da.\n- ARANTZA: Horri.. bihotza gogortu, beste ezer ez!\n- MIKEL: Ixo! Ez sartu amodio kontuetan...\n- HERRITAR1: Arratsaldeon...\n- ARANTZA: Zer, norbaiten bila?\n- HERRITAR1: Hala da... Barkuak ere euren puertuetan gordeta ederto egoten dira!\n- ITZIAR: Ba... ia topatzen duzun zure txalupatxoa. Arin ibili beharko duzu...\n- HERRITAR1: Derrigorrez. Lehen denbora karakola letxe joaten zen eta orain erbia letxe.\n- ARANTZA: (Herritar1-i) Kontuz, e! Barkua hondoratu gabe.. (Besteei) Honek, marinelen antzera, nobixo bana eduki du bisitatu dituen herrietan... eta orain, gasolina amaitzear, hor dabil, erreserbarekin...\n- ITZIAR: Pasioa?\n- ARANTZA: Desesperazioa?\n- MIKEL: Misión imposible!\nMIKELEN LAGUNAK MIKEL, SALTZAILEAREKIN DOALARIK, IKUSTEN DU. ETA BERARENGANA JOTZEN DU\n- MIKELEN LAGUNA: Baina Mikel!!! Nola zu hemendik?\n- MIKEL: Zein zara zu?...\n- MIKELEN LAGUNA: Ai, pillin!... Ez zara nitaz gogoratzen?... Ze guapo zauden! Ai, ama! Guapo, guapo... (saltzaileari) Eta zu, non sartu zara? Gero mintzatuko gara...\n- MIKEL: Eskerrik asko, emakume ezezaguna,... baina zoritxarrez oker zaude! Ez zaitut sekula ikusi...\n- MIKELEN LAGUNA: Baina, baina... Mikeltxo nirea... nola esan dezakezu hori? Ez al duzu oroitzen, nire txolina, enamorauta nengoela zutaz... eta Itziarekin izan zenuen umea nirea izango zela, biok ezkondu izan bagina? ... Mondragon bataiatu zenuten haurtxo polit hura honez gero koskortu egingo zen, ezta?...\n- MIKEL: Zer Mikeltxo, zer Mondragon eta zer enamoramentuz ari zara?\n- MIKELEN LAGUNA: ... Begiratu ongi... neu naiz...\n- ITZIAR: Zein da emakume hau? Beste lioren bat?\n- MIKEL: Egia esaten dizut... lehen aldiz da aurrean daukadala.\n- ITZIAR: Kendu hemendik, urdanga halakoa, ospa egin zure mingain benenosoarekin...\n- MIKELEN LAGUNA: Kontuz berba horiekin...\n- ITZIAR: Zuk ba al dakizu norekin ari zaren?\n- MIKELEN LAGUNA: Ideiarik ez! Baina badakit nor ez zaren... Ez zara mutil honen emazte zintzoa!\n- ITZIAR: E! E!...... (deitzen du laguna) Abisatu ertzainak! Lotsabako petrala! Eta zuk (saltzaileari) zer dakizu emakume honetaz?\n- SALTZAILEA: Ez dut nire bizitza osoan ikusi...\n- MIKELEN LAGUNA: Zer? Traidore madarikatua!\n- SALTZAILEA: Utz nazazu bakean!\n- MIKEL: Itzul gaitezen lanera... (Mikelen lagunari) Baina ongi pentsatuta: ez al zaizu interesatzen etxe bat?\n- MIKELEN LAGUNA: Zu zara nire Mikel eta zure etxea izango zen nirea... Zer egin duzue Mondragon txikitxoaz?\n- ARANTZA: Zer gertatzen da?...\n- ITZIAR: Irainka eta inkongruentziekin ari da nire kontra...\n- ARANTZA: Begira, udaltzain bat... (deitzen du)\nAGERTZEN DA UDALTZAINA\n- UDALTZAINA: Kaixo! Problemarik?\n- ITZIAR: Emakume hori... arriskutsua da...\n- MIKELEN LAGUNA: (aldegiten ari den Mikeli) Mikel laztana! Itziarek baztertu zintuen nigandik baina nire pentsamenduan egon zara beti, eta... zergatik zigortzen nauzu horrela?\n- UDALTZAINA: Ze erretolika da hori?... Edan egin duzu, ala?... Nor zara? Erakutsi paperak... Mesedez, paperak...\n- MIKELEN LAGUNA: Zer paper eta zer txanfaina? Nik Mondragon nahi dut ikusi...\n- UDALTZAINA: Nondik zatoz? Errumaniarra? Kosovarra?... Paperak... Edo nirekin etorri beharko duzu...\n- MIKELEN LAGUNA: (oihuka) Mondragon haurraz galdetzen ari naiz... Non dago?... Ezkutatu al duzue? Hil, akaso?\n- UDALTZAINA: Baina, baina... Tira, kartzelara, “por escándalo público” y “por resistencia a la autoridad”!\n- AGUREA (agertu da eta bere armaizearekin jo eta su ari da) : Nire adiskidea da,... adiskide... laguna,...\n- UDALTZAINA: Arratsaldeon Arrasate jauna! ... Zure zaintzaile al da?\n- AGUREA: Bai, zain...tzaile, lagu...na... ar...maize...\n- MIKELEN LAGUNA: Zatoz aguretxoa... nik arinduko dizut gaixotasuna zuri... nik. (badoaz eta agureari ahopeka) Eta goazen hemendik ahalik eta lasterren, haur hiltzaile hauen ondotik... Baina ez dut etsiko! Jakingo duzue nor naizen ni...\n- ITZIAR: Nire aitaginarreba ero horren eskuetan? Baina denok galdu al duzue zentzumena?\n- ARANTZA: Neska, eramango balu ere... gaizki ala?\n- ITZIAR: ¡No caerá esa breva...!\n- ARANTZA: Baina nora doaz? ...\nTXIMISTAK ETA TRUMOIAK. DENA ILUNPEAN, ETA AGERTZEN DA SORGINA ERRATZEAN\n- MIKELEN LAGUNA: Azkenik! Bazen garaia! Non arraio sartu zara! Eraman nazazu ostera gurera! Itzuli nahi dut, hau ez da-eta nire tokia!\n- SORGINA: Zuek adierazi zenidaten honako gogoa. Non dago lehengo zure laguna? Eta zein da agure hori?\n- AGUREA: E, e,... kontuz gero berba horiekin... Arrasate jauna nauzu, poxpolin honekin ihes egin nahi duen zaldun askatzailea!\n- MIKELEN LAGUNA: Nirekin etorri zen Oñatiko saltzaile ipurtarinak burua galdu du... Nahiago bide ditu hemengo bazter okerrak... gure herriko zuzenak baino. Traidore bat da.\n- SORGINA. Bide okerrak geure baitan bakarrik izaten dira, emakume, geure buru eta bihotzetan. Traizioa diozu?... Ene! Kontatuko banizu!\n- MIKELEN LAGUNA: Zure ipuinak ez zaizkit interesatzen. Nik lehengo bidea nahi dut berreskuratu... Eta nirekin eraman nahi nuke Mondragon txikia... Erreibindikatu egiten dut, jaiotzen ikusi nuen haurra! Nire izpirituarekin batera doa... Nirea da!\n- SORGINA: Posible litzateke, bai, berreskuraezinak lau gauza bakarrik dira-eta: harria, behin eskutik irtenda gero; aukera, ihes egin ondoren; hitza, haizeak eraman ostean... eta trena, behin joanda gero. Orain gauden toki honetan, ez badakizu ere, “sesentaisietien” galdu zuten trena...\n- AGUREA: Begira, begira... erratzeko atso hau ez da bat ere ergela!\n- MIKELEN LAGUNA: Aurki dezagun umea eta jar gaitezen bidean!\n- SORGINA: Entzun ongi biok: okerreko bidea hartzen dugunean, bideari kulpa botatzen ere badakigu.\n- MIKELEN LAGUNA: Etorkizuna nire herrian daukat... eta Mondragonekin konpartituko dut ..\n- SORGINA: Begira: aurrekoek esaten zuten bezala, “Etorkizunak kostunbre txar bat jaukan; datorrenaren jakiñen gaiñian ez egotia”\n- AGUREA: Egixak begixa erre! Hala da, sekula ez dugu jakingo geroak zer ekarriko digun...\n- SORGINA: Agureak ere alde egin nahi al du?\n- MIKELEN LAGUNA: Berak horixe dio... Baina jakingo bazenu zein tranposo den.!...\n- AGUREA: Deitzen gaituzten tokira joan behar dugu... Eta gero bertan ikusiko dugu komeni den ala ez geratzea.\n- MIKELEN LAGUNA: Baina zuri nondik egiten dizute dei?\n- AGUREA: Zu zara nire itsas lamina, kantari jainkotiarra...\n- SORGINA: Harrapa ezazu hori...\n- MIKELEN LAGUNA: Ez zara nire tipoa! Baina, nirekin etorri nahi baduzu... lagun iezadazu Mondragon aurkitzen...eta alde egin dezagun hemendik... atso honen erratzaren gainean\n- SORGINA: Berriz diotsut ni sorgin apal bat naizela, eta ez garraio zerbitzu publikoa!\n- AGUREA: Baina zein kristo da Mondragon??\nPUBLIKOTIK AGERTZEN DA PERTSONA BAT ETA JUANTXU ARRASATERENGANA DOA.\n- IKUSLEA: Aizu Arrasate jauna, daramazuen elkarrizketa zentzugabea entzuteko parada izan dut eta gauzatxo bat gogorarazi nahi dizut. Soberan ezagutzen gara, nahiz eta zu baino askoz gazteagoa naizen... Inoiz engainatu al zaitut? Ez, ezta? Bada, begira: badakizu zuhaitz genealogikoak egiteko afizioa dudala... Eta esan behar dizut, zure arbasoetako bat... Mondragon izan zela, hain zuzen, emakume horrek erreklamatzen duen pertsonaje ilustrea. Arrasatearrak nola edo zergatik bihurtu ziren “mondragoetarrak”... hori ezingo dizut argitu. Baina, zaude ziur, zu eta Mondragon hura odol berdintsukoak zarete... Oi, oi, oi... eta orain badatoz zure bandokoak... Banoa, porsiakaso be!\nAGERTZEN DIRA EMAKUMEAK, ARANTZA, ITZIAR, UDALTZAINA, MIKEL, SALTZAILEA,...\n- ARANTZA: Hor, hortxe dago bahitzailea... Geldi zaitez, zauden lekuan! Agintearen izenean!\n- UDALTZAINA: Zure bila goaz! Lasai Arrasate... erreskatatuko zaitugu!\n- ITZIAR: Eta eurekin dagoena, deabrua al da?\n- MIKEL: Deabrua? Pisuak saltzearren... deabruarekin ere bat egin nezake...\n- SALTZAILEA: Zientziak deskartatu egin ditu deabruak...\n- HERRITAR 1: Nire deabrutxoa zara!\n- HERRITAR 2: Une zailetan ere zu buru arina, emakume!\n- ARANTZA: Bizirik nahi ditut!\n- SALTZAILEA: Fuenteovejuna, todos a una!\n- MIKEL: Gerra komertziala... gerra da, azken finean; jar ditzagun martxan bateria guztiak!\nAGERTZEN DIRA BESTE BANDOKOAK\n- MIKELEN LAGUNA: Horiek bateriak jarriko dituzte martxan, baina zuk erratza,... atso alua!\n- SORGINA: E, e! Iraindu gabe... Begira nondik, gure Mondragon zalea larri dabilen... justizia atzetik dabilkiolako...\n- MIKELEN LAGUNA: Horiek ez dira nire justizia...\n- AGUREA: Hara!... Herriko botere faktikoak... Nire erraina eta Arkauteko jefea... Eta emaztea eta kulebria... Galduta gaude.\n- MIKELEN LAGUNA: Pikutara doazela denak... (oihu egiten die) Non arraio sartu duzue Mondragon? Akabatzaileak!\n- SORGINA: Baina, jakin al daiteke zer nahi duzun horrenbeste zaratarekin?\n- MIKELEN LAGUNA: Entzun ongi: toki madarikatu honetatik nirera itzuli nahi dut, baina Mondragonekin batera, nirea delako! Bidai askatzailea izango da biontzat...\n- SORGINA: Bai, bai...Bidai estratosferikoa deitzen diot nik horri...!\n- MIKELEN LAGUNA: Nahi duzuna... baina Mondragon eta biok jaio ginen herrian egon nahi dut, jada!\n- AGUREA: Eta nik zurekin...\nKORRIKAN DESAGERTZEN DIRA.\n- HERRITAR 2: Arrasate sekuestratuta!... Oraintxe goaz zu askatzera! Eutsi animoari!\n- ARANTZA: Nire ertzainak abisatuko ditut... udaltzainekin ez baita nahikoa\n- ITZIAR: Usain txarra hartzen diot horri...\n- SALTZAILEA: Urak eta andreek, ez dute usainik behar...\n- HERRITAR 1: Gu gauden tokian arrosa usaina da nagusi...\n- HERRITAR 2: (herritar 1-i)Barregarria zara! ... (Arantzari) Ez dezatela ihes egin! Datozela agudo ertzainak... atzerritarrak inbaditzen ari zaizkigu! Alienigenak dira...\n- ITZIAR: Konbokatuko dut sindikatuaren bilera... !\n- ARANTZA: Ez hasi orain manifestazioekin, entzun? Hau serioa da!\n- ITZIAR: Eta hain serio! Gure lanpostuak arriskutan egon litezke...\n- HERRITAR 1: Ala, bestea! ... Noiz egin duzu zuk lan?\n- HERRITAR 2: Zu zaude isilik, eta zu, (Itziari), erakutsi nire erraina zarela: ¡a por ellos! Arrasate gurea da!!!\n- ARANTZA: Kontuz pertsonal zibila! Defentsa eta erasoa profesionalen betebeharra da. Guk berreskuratuko dugu Arrasate!\n- ITZIAR: Ni ere profesionala naiz.\n- HERRITAR 1: Bla, bla, bla...\nBESTEEN ATZETIK DESAGERTU DIRA. ETA OSTERA AZALTZEN DIRA:\n- SORGINA: Horiek joan doaz ala etorri datoz?\n- MIKELEN LAGUNA: Horiek nire bila ari dira... Mondragonen izpiritu eta memoria aldarrikatzen ari naizelako! Eta hori zuk jakin beharko zenuen... hain jakintsua baldin bazara!\n- SORGINA: Aizu! Ni sorgin xume bat naiz,... ahalmen handirik gabea.\n- MIKELEN LAGUNA: Orduan nola ekarri gintuzun hona?\n- SORGINA: Zuek eskatu zenidaten bidean aurrera egitea... Eta horrela egin genuen. Modu positiboan igo zineten erratzera eta samurra izan zen... Baina orain, antza denez, sentimendu indarrek talka egiten dute eta ez goaz inora...\n- MIKELEN LAGUNA: Baina zer diozu? Ni Mondragon gaztearen alde nabil eta horiek Arrasate zahar hau berreskuratu nahian...\n- AGUREA: Bagoaz ala ez? Arrasate naizen arren... eta beraientzat nahi banaute-ere, ni Mondragonekin nago.\n- MIKELEN LAGUNA. Orduan, bete nazazu eta ekarri hona Mondragon haur gaztetxoa! Zu, Juantxu Arrasate, bere herrikideen borondate ona engainatu duen gizon zahar bat besterik ez zara...\n- AGUREA: Zu behar zaituena!\n- MIKELEN LAGUNA. Ixo!... Memoria galdu duzu, nonbait! Almaizerrak jota zaude, bai jauna! Eta niretzat eragozpen besterik ez zara... Momolo !\n- AGUREA: Baina Mondragonekin bat egiteko prest nengoke... tribu berdinekoak garelako...\n- MIKELEN LAGUNA: Zer? Orain horrekin al zatoz?\n- SORGINA: Tramankulu hau ezin da ibili\n- MIKELEN LAGUNA: Hau ez da nire herrian gertatzen... ( datozenei) Zuek: non daukazue Mondragon? Gora Mondragon bizia eta gora gure herria!\n- AGUREA: Baina zu, zer herrikoa zara?\n- MIKELEN LAGUNA: Txatxalo! Zerukoa naiz, zerukoa... Inporta al dizu, ala?\n- AGUREA: Zure ostarkua izan nahi nuke...\n- SORGINA: Hauek daukaten buru-tortilla! Korrika!!\nETA KORRIKAN DESAGERTZEN DIRA, BESTEAK AGERTZEKO:\n- ARANTZA: Jaurlaritzako Barne Sailburua nauzue... Zaudeten tokian, stop! Utzi bide bazterrean, bahituta daramazuen pertsona!\n- ITZIAR: Ertzainak, ertzainak, eta helikopteroa... Horiek ez dute gure kontura barre egingo, ez horixe!\n- HERRITAR 2: Hori, hori helikopteroa... eta tanketak! Kartzelara! Harrapatu!\n- SALTZAILEA: Katuen koloreak ez du ardura; xaguak harrapatu ditzala, baino.\n- HERRITAR 1: Ni naiz zure katutxoa!\n- HERRITAR2: Zu katu zahar barritsu bat zara!\n- UDALTZAINA: Circulen!\n- HERRITAR 2: Itzuli niri Arrasate, lapurrok! Ikusiko duzue... Laztana!... Salba dezagun Arrasate!!\n- MIKEL: Gera zaitezte hemen... etxebizitzak ditugu salgai!\n- ITZIAR: Zu zer, praka zale harekin nahi al duzu kartzelara joan?...\n- SALTZAILEA: Merke, merke... Prezio konparaezinak!\n- ARANTZA: Legearen izenean, entzun! Entrega zaitezte!\n- MIKEL: A! Eta behar izanez gero, autoa ere saltzen dizuegu... Marka guztietakoak, lehen eta bigarren eskukoak...\n- ITZIAR: (Mikeli) Gero hitz egingo dugu guk biok, etxean. (Arani) Ertzainak, ba datoz ala ez?\n- ARANTZA: Esaten didatenez, ez dakit nongo enpresako espedientearengatik lanik gabe dauden langileen kale istiluetan ari dira...\n- ITZIAR: Baina ez al zara zu, gehien agintzen duena? Datozela hona eta kito!\n- ARANTZA: Ez da hain samurra... ertzainak eurak ere sindikatuta daude-eta!\n- ITZIAR: Zer? Noraino iritsi behar dugu?\n- ARANTZA: Bizitza, neska, bizitza...\n- MIKELEN LAGUNA: Piztu motorea, behingoz!\n- SORGINA: Ezin dela esan dizut... Sentimenduak dira, sentimenduak... Gainera...\n- MIKELEN LAGUNA: Gainera, zer?\n- SORGINA: Garagartzako lamina nauzuela, herri gogoak piztua. Zeuek asmatzen duzuena da nik ahal dudana, ez gehiago ez gutxiago.\n- MIKELEN LAGUNA: Utzi filosofatzeari eta eraman nazazu hemendik, azkar!\n- AGUREA: Arrasate naiz eta... Mondragon berreskuratuta bizitza konpartituko dugu...\n- MIKELEN LAGUNA: Buruak txirrist egiten dizu, bai...\n- AGUREA: Ez nazazu zigortu maitea!\n- MIKELEN LAGUNA: Ahaztu nitaz ez baduzu Mondragon ekartzen...!\n- SORGINA: Neurriren bat hartu beharko dut...\nBADATOZ BERRIRO ETA ORAIN DENAK ANTZEZTOKIAN DAUDE\n- ARANTZA: Gureak dira! Hortxe, hortxe daude... Nire atzetik lagunok!\n- ITZIAR: Geu gara legearen soldaduak ... Derrigor... ertzainekin konponduta gaude-eta!\n- SALTZAILEA: Gora justizia!\n- HERRITAR 1: Zu zara nire justizia, moñoño!\n- HERRITAR 2: Eruen moñoña hau nire bistatik! ... Itzuli Arrasate... lapur zikinori!\n- ARANTZA: (Herritarra 2-ri) Baina, emakume, gure artean, eta eramango balizute betiko, ez al zenuke irabaziko?\n- HERRITAR 2: Ezta pentsatu ere... Gure herriaren izana bera da, Arrasate...\n- MIKEL: Etxebizitzak salgai, garajea barne... Etxebideren bermearekin! Zatozte pisu pilotua ikustera!\n- SALTZAILEA: Merke, merke... Ni nauzue saltzaile marabillosoa! XXI mendeko Leon Salvador intsuperablea!\n- UDALTZAINA: Circulen! Circulen!...\n- HERRITAR 1: Aizu, aguazila! Ez animatu alde egiten! Ez esan Circulen... Deténganse! baizik.\n- UDALTZAINA: Deténganse!\n- SALTZAILEA: Primerako materialekin egindako etxeak, aurrezki kutxaren maileguak berrogeita hamar urtetara, txollo paregabeak...\n- SORGINA: Aski da!! Begikoa botako diet, ia sosegatzen diren, kargante halakoak! Adi guztiok Garagartzako laminak dioena: Erdixetan errazoia eukitxia oba da, betik errazoi erdikiñ ibiltxia baño. Eta orain, Leze Txikiko arbasoen izenean: bihur zaitezte harrizkoak! ...\nDENEK HARRIZKOAK DIRUDITE, GELDI-GELDI.\n- SORGINA: Horrela, horrela... guapo-guapo zaudete, bai jauna! Nire boterea da zuek orain behar duzuena... Eta bihotz onekoa naizelako, entzun: Mondragonen ama izango zena, iratzarri zaitez! Eta Jaurlaritzako Barne sailburua! Eta enpresario engainatxifloa! Eta Sindikatu buru nagusia... Eta mutxurdin heldu hori... Eta Arrasate izenekoa... Eta emazte errukarria... eta udaltzain kunplidorea, eta saltzaile hitzontzia, eta... Iratzar zaitezte denok!!\nESNATZEN HASTEN DIRA\n- SORGINA: Ez al da gizon emakumeen lehen betebeharra euren herriak iraun araztea? Eta zuek... den-denak harroak zaretelako... korapilo ilogikoetan endredatzen zarete, etengabe... Erabili burua: zer da inportantea?... “Lurrarekiko identifikazio osoa?”... “Herriaren esentzia?”... Ahaztu berba labain horiek, behingoz... ! Eta kontuan eduki, gizon-emakume hutsak zaretela, lur zoru berdinean munduratuak baina sentimendu desberdinetakoak! Hitz ederrek bereizten dituzte egiak eta ametsak... Eta ametsak politak diren arren... ametsak dira... Eta kondenatuta gaude toki berean bizitzera. .... Orain... bakoitzak nahi duena egin dezala... Bota dezala barruan duena... Baina ordenan! Eta lagunari aditzeko gogoarekin! Zer diozu Mikel enpresario iaioa?\n- MIKEL: Maldizioa etxean, zoritxarra aldean.\n- SORGINA: Begira, poeta bilakatu zaigu enpresa gizona. Eta Mondragon zalea?\n- MIKELEN LAGUNA:Etxeko laratzak berbetan baleki... lagunarekin bidea motzagoa dela esango luke.\n- SORGINA: Toma! Ongi dago, oso ongi... Eta sindikatu buruak?\n- ITZIAR: Teorizatzea samurra dela eta lan egiteak dituela bere “biherlekuak”... Ez dago diskurtso teorikoetan bakarrik garatu den herririk...\n- SORGINA: Txalo! Eta Barne Sailburuak?\n- ARANTZA: Ezer ez dagoen lekuan ez dagoela lapurren beldurrik. Eta ez dugula benda zauria egin aurretik jarri behar...\n- SORGINA: Gora anarkia! Eta orain bi andre galantei dagokie txanda.\n- HERRITAR 2: Gora behera asko eta handiak edukitzen ditu munduak... eta sarritan denbora gutxian. Dena erlatiboa da.\n- HERRITAR 1: Eta harixa korapilatzen bada, zuzentzea zaila izaten dela...\n- SORGINA: Enamoratuta dago, bistan da... Orain gaixo faltsuari emango diogu paso.\n- AGUREA: Zahartzaroak gauza onik ez du, baina urrineko parienteak baino, auzoko lagunak hobe.\n- SORGINA: Arrasate, filosofoa!... Eta aguazilla?\n- UDALTZAINA: Eta zu? ... Ulia luze... garunak motz!\n- SORGINA: Bravo! Bravo! ... Saltzaile: tokatzen zaizu...\n- SALTZAILEA: Diruak pauso bi daukola: etortzeko soseguz eta joateko bizkorra.\n- SORGINA: Norbaitek zerbait gehitu nahi al du?\n- MIKELEN LAGUNA: Beti esan dute gizon-emakume argiek ikasi egin nahi dutela eta ilunek, ostera, erakutsi...\n- SORGINA: Bikain, ... ikastolara ikastera joan nahi duzula esango nuke... Ea ba!\nPOLIKI-POLIKI ESZENATEGITIK JOAN DIRA DESAGERTZEN, SORGINA EZIK. ETA MIKELEN LAGUNA ETA MONOLOGOLARIA AGERTZEN DIRA OSTERA.\n- MIKELEN LAGUNA: Ene motel, zenbat denbora elkar ikusi gabe! Zein da zure bizimodua?\n- MONOLOGOLARIA: Sentimendu kontrajarrietan bizi naiz. Alde batetik, pozik lana berriz aurkitu dudalako, baina bestetik triste lehengoarekin eten behar izan dudalako...\n- MIKELEN LAGUNA: Betiko leloa! Etsipena... frustrazioa... Eta dena gertatzen da hautaketarako ahalmena dugulako. Aspaldi izan nintzen ni Mondragon izeneko ume baten ama izateko aukera... Eta izan banintz?\n- MONOLOGOLARIA: Honez gero amandrea izango zinateke...\n- MIKELEN LAGUNA: Ziur al zaude? Eta Mondragon antzu izan balitz?\n- MONOLOGOLARIA: Eta antzu beharrean seme-alaba ugari izan balitu? Emakume, balizko errotak irinik ez!... Oinak lurrean ipinita egin behar dugu bidea ...\n- MIKELEN LAGUNA: Hala beharko luke... baina zaila da errealitatetik nahia bereiztea...\n- MONOLOGOLARIA: Gure adimena inperfektua delako...\n- MIKELEN LAGUNA: Hain inperfektuak gara gizakiok!\n- MONOLOGOLARIA: Horri esker... perfektuak bagina... akabo! Portzierto...azkenik, esan al dizu Juantxu Arrasatek non dagoen Mondragon umea?\n- MIKELEN LAGUNA: Ez, baina nik bihotzean daramat, altxor preziatu bezala.\n- MONOLOGALARIA: Egokiena! Bai horixe... Bestalde, berarekin haserretu zaren arren jatorra da Juantxu Arrasate aguretxoa. Ongi ezagutzen dut, aspaldiko laguna da.. Nahi bazenu, beraren gaineko xehetasun ugari eman ahalko nizkizuke! Mondragoni buruz, ordea ezer gutxi dakit. Baina zuk haren izaeraz hitz egingo bazenit... seguruenik nik ere bat egin nezake Mondragoni buruzko oroitzapen magikoarekin!\n- MIKELEN LAGUNA: Prest al zaude?\n- MONOLOGALARIA: Egin dezagun froga...\n- MIKELEN LAGUNA: Niregatik, primeran!... Ba al dakizu zer pentsatzen dudan? Gaurko gure elkartze hau aurkikuntza baten kronika izan daitekeela , eta, iragana iragan, bihar ere eguzkia bikain jaikiko dela.... Aizu... zer moduz emaztea?\n- MONOLOGOLARIA: Hor ibiliko da, patioko eserlekuren batean,... baina agertuko da... Hori ez da galtzen!\n- MIKELEN LAGUNA: Ai! Ze ipurtarinak zarete gizakumeak...!... Pillin...(eta Monologolariari gerritik heltzen diola desagertzen dira eszenategitik)\n- SORGINA (Erratza botatzen du, eranzten hasten da... eta pertsona agertzen da): Bueno, bueno, bueno... Kostata baina auzia bideratu dela uste dut... Hala ere, hemengo hiritarrekin ezin da ezer aseguratu... Ni ere banoa... etxean edukiko dut senarra zain... afaria prestatuta... Txintxoak izan... eta ez ahaztu: lan astunetik deskonektatu, erlajazio ariketak egin, osasuntsu jan, ohiturak aldatu, pentsamendu negatiboetatik aldegin, ... eta zoriontsuak izango zarete... A! Eta hurrengo ospakizunera arte! Beste zazpi mende t´erdi? Batek daki! Ongi bizi!... Bueno, bueno, bueno...\n2010ko urriaren 16ko bertsioa\nPublicado por Josemari Velez de Mendizabal en 16:34\nEtiquetas: "Iragana iragan". Doke. Testua.\nEkain Velez de Mendizabal Etxabe 7 de enero de 2011, 14:06\n....poliki eta denborarekin, irakurriko dudala zihur.\nmomentu honetan, beste zerbaitetan naiz.\nDOKE-k ITXIERA ONA EMAN DIO BERE URTEARI\nBIHAR, 30, ARETXABALETAKO ARKUPE ARETOAN\nDOKE-ren PARTETIK 2011rako DESIOAK\nGAUR ARAMAION "IRAGANA IRAGAN" OBRAREKIN


Ugarteko bideak trafikoaren zati bat herrigunetik ateratzea du helburu - Elorrio - Anboto.org\nUgarteko bideak trafikoaren zati bat herrigunetik ateratzea du helburu\nMaialen Zuazubiskar 2019-05-14 12:25\nToloto erreka berbideratzeko lanak bukatu ostean, Ugarteko biala eraikitzen hasiko dira Elorrion. Errepide horren helburua, trafikoaren zati bat herrigunetik atera eta Ibarrako zubiari jarraipena ematea izango da.\nErrepide hori, lehen fase batean, Miotarantz dihoan biribilgunean hasi eta Montorrara iritsiko da. Horrek, Errebonbilo kaletik dihoazen autoei alternatiba bat emango die, eta hau oinezkoentzako bide moduan jarriko dute. Gainera, bialari bizikletentzako bidegorri bat txertatuko diote, herrrian beste mugikortasun eredu bat sustatu asmoz.\n"Gauzak logikagaz egiten saiatu gara lau urte hauetan, eta proiektu hau horren adibide da. Toloto errekatxoa berbideratzeak Ugarteko biala egitea ahalbidetuko du, eta, era berean, Errebonbilo kalea oinezkotu dezakegu", adierazi du Idoia Buruaga alkateak.


La Haye-Pesnel - Wikipedia, entziklopedia askea.\nAlain NAVARRET (2014-2020)\n48° 47′ 44″ N, 1° 23′ 48″ W / 48.7956°N,1.3967°W / 48.7956; -1.3967Koordenatuak: 48° 47′ 44″ N, 1° 23′ 48″ W / 48.7956°N,1.3967°W / 48.7956; -1.3967\nLa Haye-Pesnel (Frantzia)\nÉquilly, Beauchamps, Champrepus, Hocquigny, La Lucerne-d'Outremer eta Le Tanu\nLa Haye-Pesnel Frantziako udalerria da, Manche departamenduan dagoena, Normandia eskualdean. 2013an 1.361 biztanle zituen.\n2007an La Haye-Pesnel udalerrian erroldatutako biztanleak 1.361 ziren. Familiak 630 ziren, horien artean 273 pertsona bakarrekoak ziren (88 bakarrik bizi ziren gizonak eta 185 bakarrik bizi ziren emakumeak), 177 seme-alabarik gabeko familiak ziren, 140 seme-alabak dituzten bikoteak ziren eta 40 seme-alabak dituzten guraso-bakarreko familiak ziren.\n2007an 718 etxebizitza zeuden, 626 familiaren etxebizitza nagusia ziren, 30 bigarren erresidentzia ziren eta 63 hutsik zeuden. 591 etxeak ziren eta 121 apartamentuak ziren. 626 etxebizitza nagusietatik 281 bere jabearen bizilekua ziren, 331 alokairuan okupaturik zeuden eta 14 doan lagata zeuden; 12 etxek gela bat zuten, 60 etxek bi zituzten, 136 etxek hiru zituzten, 171 etxek lau zituzten eta 247 etxek bost zituzten. 448 etxek euren parking plaza propioa zuten azpian. 324 etxetan ibilgailu bat zegoen eta 183 etxetan bat baino gehiago zituzten.\nLa Haye-Pesnel udalerriko biztanleria-piramidea 2009an .\n2007an lan egiteko adina zuten pertsonak 722 ziren, horien artean 525 aktiboak ziren eta 197 inaktiboak ziren. 525 pertsona aktiboetatik 468 lanean zeuden (245 gizon eta 223 emakume) eta 57 langabezian zeuden (24 gizon eta 33 emakume). 197 pertsona inaktiboetatik 89 erretiraturik zeuden, 45 ikasten zeuden eta 63 "bestelako inaktibo" gisa sailkaturik zeuden.\n2009an La Haye-Pesnel udalerrian 599 unitate fiskal zeuden, 1.297 pertsonek osaturik. Pertsona bakoitzeko diru-sarrera fiskalaren mediana urteko 14.920 euro zen.\n2007an zeuden 111 komertzioetatik, 6 erauzte enpresak ziren, 7 janari enpresak ziren, 5 bestelako produktu industrialen fabrikazioko enpresak ziren, 14 eraikuntza enpresak ziren, 24 ibilgailuen saltze eta konpontze enpresak ziren, 4 garraio enpresak ziren, 7 ostalaritza eta jatetxe enpresak ziren, 4 finantziazio enpresak ziren, 9 zerbitzu enpresak ziren, 26 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 35 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 4 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 2 igeltseroak, 1 margolaria, 3 zurginak, 6 iturginak, 2 argiketariak, 3 ile apaindegiak, 1 albaitaria, 4 jatetxeak eta 1 tintoreria.\n2009an zeuden 17 establezimendu komertzialetatik, 1 supermerkatu zen, 1 120 m2 baino gutxiagoko denda zen, 5 okindegiak, 2 harategiak, 1 liburu denda zen, 2 arropa dendak, 2 elektrotresna dendak, 1 drogeria zen eta 2 lore-dendak ziren.\n2000. urtean La Haye-Pesnel udalerrian 27 nekazaritza-ustiategi zeuden, 261 hektarea erabiltzen.\n2009an 2 lehen-hezkuntzako eskola zegoen. La Haye-Pesnel udalerrian Bigarren Hezkuntzako ikastetxe bat zegoen 259 ikaslekin.\nMultimedia: La Haye-Pesnel\nBNF: 15262213t (data)\nOrriaren azken aldaketa: 2 urtarrila 2020, 15:33.